Danevell 6 (live Lennegezh lise) - Un trouz (Skrid)\nDanevell 6 (live Lennegezh lise)\nUr pok da'm breudeur ha da'm c'hoarezed hag e kuitaan an tamm loch koad hanter-vrein a ro bod din. Nijal a ran eta etrezek va mignoned a zo ouzh va gortoz, da vont da chaseal un tamm preizh. Goude ur frapadig amzer, setu krog mat an droiad chase. Mont a ran buan etrezek enni; hag a-greiz-holl e treuz un trouz iskis, fromus, spontus an egor. Den na gouezh tro-dro din,\n« c'hwitet e daol gantañ » a soñjan. Pennfollet an holl memestra; pa ne ouien ket va-unan petra 'oa ret din ober. Hogen, skampet on kuit hep soñjal.\nKaer am eus klask adtapout va c'heneiled, ne zeuan ket a-benn. Ha me da lavaret ouzhin va-unan :\n« Ne dalvez ket ar boan ! » Perak mont ken buan ? Me ha mont war c'horrekaat neuze, kement ha klask ur boud bennak mat a-walc'h da gas ganin evit koan. Merzet ar preizh ganin e tagan diouzhtu al loen dievezh. Digor-frank va c'hrabanoù e erruan warnañ. Dirazon emañ al loen madelezhus. Met souezhusat tra, c'hwitet em eus warnañ : a-dreuz din eo tremenet.\nMa, n'eo ket kalz a dra. Poan gof am eus, met evit naon 'vat, n'em eus ket ! Damwelet a ran ur poull-dour en diabell, e-kreiz ur c'helc'hiad gwez-sapr. Nijal a ran war e du. Mont a ran war e c'horre, dour ennañ betek hanter va favioù. Daoublegañ a ran, va figos er poull. Evañ a ran ar muiañ a c'hellan, met stambouc'het n'on ket. Ha kaer am eus lonkañ, ne seblant ket din bezañ evet an disterañ takenn. Ha me o sellet a-dostoc'h, ne welan ket va skeud ! Iskis, ha peadra da gaout aon war un dro. Met n'eo ket un dister dra a seurt-se a chalo ac'hanon, hag e tec'han kuit.\nSetu ma nijan etrezek ur c'hoad teñval ha stank. Eno on sur da gavout ul loen bennak. Erru e-kreiz ar c'hoad ez on gronnet gant ur pezh mell tantad. Uhel. Re uhel din, dreist-holl gant ar boan krog da zirañvañ va divaskell a-daol-trumm... Daoubleget an holl loened, o fenn war benn o daoulin, o c'hortoz ar marv da zont d'o c'herc'hat. Liv an anken a welan en o daoulagad. En entremar emaint.\n« Va sikour » a glevan e-mesk huchadennoù kriz. Droug a zo ennon. Oc'h en em soñjal emaon pa gouezh dirazon. E gorf teuzet o tivogediñ hag o vont a dammoù war al leur du ha tomm-berv. Ken sklaer eo ar wirionez evidon,...neuze.\nN'em eus ken nag an nerzh nag ar c'hoant da dec'hout. M'eo hiziv eo tonket din mervel, e rin hep en em zifenn. Damwelet a ran anezhañ. Aze emañ, o kregiñ ennon. N'em eus droug ebet evel pa ne vije c'hoarvezet netra. Digeriñ a ran va daoulagad gant an aon da welout ar goullo, ar marv. Hag aze dirazon ar priñs-melen o vont da guzhat. Ur sell prim war-dreñv evit gwelout an tan o kenderc'hel gant e labour.\nAn arvar... Dibab a ran skeiñ war-zu an norz, fiziañs ennon tizhout lec'hioù nevez, an eil re bravoc'h eget ar re all. Goude div vunutenn beaj e veizan emañ an traoù o fiñval buan a gleiz da zehou. Ar gwez en traoñ a zo krommet. An tier en o foull, hag o zoennoù war ar straed. Pikoù du bihan o redek e pep lec'h, pennfollet. Merk an aon a zo sanket don war o fas. Bugale int. Kouezhañ a reont, met den na zeu d'o sikour. Padal emaint oc'h astenn o divrec'h war-zu an dud vras a gerzh warno hep sellet, hag hep kaout keuz. Kompren a ran bremañ ez eus ur gorventenn o tostaat, goustad met diarvar. Hag an dud en oad gour da vervel goude bezañ lazhet daou pe dri bugel o kerzhet warno. Mervel a reont pep hini d'e dro, gwez o kouezhañ warno pe me oar-me. Heug, rukun a sav ennon. An drast-mañ a c'hellan tremen e-biou dezhañ en ur nijal kuit ar buanañ posubl.\nAr gwashañ holl eo n'em eus ket c'hoant. Kaout aon, dizoloiñ santimantoù nevez eo a fell din.\n« Deomp de'i » hag e c'hwistan war an hent. Darev eo an diarbenn. Prest on. Ennañ emaon bremañ. Poan benn am eus, droug kein ivez. Met 'tra da welet gant hejadennoù taer ur gorventenn. N'eus efed ebet warnon ur wech c'hoazh. Evel un tasmant on, pe neuze... Ya se eo.\nN'eus ken !\n© 1995-2002 Erwan Le Jeune, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


Enid Blyton - Wikipedia\nEnid Mary Blyton (11 a viz Eost 1897 – 28 a viz Du 1968) a oa ur skrivagnerez saoz evit ar vugale. Ganet e voe en East Dulwich, e bannlev Londrez. Unan eus ar skrivagnerien vrudetañ evit ar vugale eo bet, dre ar bed a-bezh. Gwerzhet ez eus bet ouzhpenn 600 milion a skouerennoù eus he levrioù. Ha troet eo bet he oberennoù e 90 yezh.\nStudioù a reas evit bezañ kelennerez ha kregiñ a reas da gelenn e 1919 e kontelezh Kent, nepell diouzh Beckenham, al lec'h ma tremenas he yaouankiz. Abred e krogas da skrivañ, istorioù ha barzhonegeoù. E 1916 e voe embannet he barzhoneg kentañ en ur gelaouenn. E bloavezhioù kentañ he labour kelennerez e kase tammoù skridoù ivez da gelaouennoù. He levr kentañ, anvet Child Whispers, a voe embannet e 1922. Ul levr barzhonegoù e oa, gant tresadennoù.\nE 1924 e timezas ha kuitaat a reas he labour evit en em lakaat da skrivañ leun-amzer. Adalek 1926 e oa e penn ur gelaouenn evit ar vugale, anvet Sunny Stories, hag a zeue er-maez bep pemzektez. Kalz eus istorioù Enid Blyton a voe embannet er gelaouenn-se a-raok bezañ embannet e stumm levrioù. E 1931 e savas ur romant evit an oadourien, an hini nemetañ, ha ne voe ket embannet. An hini kentañ eus he levrioù a reas berzh, The Adventures of the Wishing Chair, a voe embannet e 1937. Neuze en em lakaas da sevel kalz-kalz a levrioù.\nGoude marv he gwaz kentañ e addimezas e 1943. Adalek 1950 e voe embannet he levrioù en estrenvro, e yezhoù all. Neuze e save degadoù a levrioù bep bloaz (37 e 1957) ha gouest e oa da skrivañ etre 10 000 ha 12 000 ger bemdez. Paouez a reas he c'helaouenn evit ar vugale da zont er-maez e 1953. Ha krouet e voe unan all ganti neuze, an Enid Blyton Magazine.\nHe levr diwezhañ, Noddy and the Aeroplane, a zeuas er-maez e 1964. Pevar bloaz goude e varvas Enid Blyton e Hampstead, e Londrez.\nE-touez he levrioù anavezetañ e c'haller menegiñ :\nFamous Five ("Le Club des Cinq" e galleg), istorioù ur strollad pevar bugel, Julian, Dick, Anne ha Georgina (George), hag o c'hi Timmy, embannet etre 1942 ha 1963.\nSecret Seven ("Le Clan des Sept"), troioù-kaer seizh krennard, Barbara, Peter, Janet, Jack, Colin, Pamela ha George, hag ur c'hi ivez, embannet etre 1949 ha 1963.\nFive Find-Outers ("Les cinq détectives" e galleg)\nSt. Clare's ("Deux jumelles" e galleg), buhez div c'hoar yaouank en ur skol-lojañ, embannet etre 1941 ha 1945\nMalory Towers ("Malory school" e galleg), embannet etre 1946 ha 1951\nThe Naughtiest Girl ("Betty" e galleg), embannet etre 1940 ha 1952\nNoddy ("Oui-Oui" e galleg), 24 levr evit ar vugale vihan skeudennet gant Harmsen van der Beek, embannet etre 1949 ha 1963\nLec'hienn ofisiel Enid Blyton\nEnid Blyton Collection - Archives hub\nAdtapet diwar « https://br.wikipedia.org/w/index.php?title=Enid_Blyton&oldid=1959648 »\nLennegezh evit ar re yaouank\nKemmoù diwezhañ degaset d'ar bajenn-mañ d'an 16 C'hwe 2022, da 07:33.


Pajenn:Perrot - Bue ar Zent.djvu/507 - Wikimammenn\nPajenn:Perrot - Bue ar Zent.djvu/507\nha nao miz hep penn ; kentan tra a reas Gregor X, o pignal war an trôn, a oe hanvan Bonavantur da gardinal ha da eskob en Albano. O walc’hi listri ar gegin e oa, en Mugello, pa deujod da rei kelou d’ezan eus an neventiou-ze.\nAr pab a falvezas gantan e zakri e-unan, hag hen digasas gantan da gonsil-meur Lyon. Bezan e oe ene ar c’honsil-ze. Meur a wech e prezegas ; e gomzou santel ha nerzus a c’honezas kannaded impalaer Byzanz, hag a unanas, evit eur pennad hepken, siouaz, Iliz ar zav-heol gant Iliz ar c’huz-heol. Goude ar bedervet bodadeg, e kouezas klanv, ha d’ar 14 a viz gouere 1274, e tremenas, en e drede blavez ha hanter-kant.\nGregor X a c’hourc’hemennas da veleien ar bed holl lavaret oferen evit repoz e ene.\nSixt IV a lakas e hano e-touez ar zent, d’an 20 a viz ebrel 1482, ha Sixt V hen lezhanvas doktor eus an Iliz.\nAn humilite he deus peder bazen : ar gentan eo disprijout ar bed ha kement a oufe da lavaret ; an eil, diwall da zisprijout den ebet ; an dervet, en em zisprijout an unan ; hag ar bedervet, kaout joa o vezan disprijet gant ar re-all.\nHerri a deuas er bed en kastel Abaudi, en kichen stêr an Danub, d’ar 6 a viz mae 972. Mab oa da Herri, duk Bavier, ha da Jizel, merc’h roue Bourgogn.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/507&oldid=140785 »


Le Télégramme - Spered ar vro - Gwendal Le Ruyet. « An holl a c’hell soniñ ! »\nGwendal Le Ruyet. « An holl a c’hell soniñ ! »\nPublié le 28 mars 2019 à 07h10\nGwendal Le Ruyet, kelenner war ar c’han hengounel, eo prezidant Kan ar Bobl abaoe tri bloaz.\nDalc’het e vo Kan ar Bobl e Pondi d’ar 7 a viz Ebrel. Abaoe mizioù emañ skipailh Kan ar Bobl o prientiñ an darvoud, hardizh. E-penn an aozerien : ar c’haner Gwendal Le Ruyet.\nKafe tomm a zo. Paperioù a-leizh zo ledet war an daol. Bez emañ skipailh Kan ar Bobl o labourat sirius evit prientiñ an darvoud meur e Pondi : ur sizhun a chom hepken a-raok an devezh bras ! « En em gavout a reomp asambl’bep pemzeketez abaoe ur bochad mizioù da brientiñ pep tra », a zispleg Gwendal Le Ruyet, prezidant Kan ar Bobl abaoe 2016. E ti an holl e Pondi emaer, war ribl ar ganol etre An Naoned ha Brest. E-kichen ar sal-emvod : studioioù Radio Bro Gwened. « Ma, piv a c’halvo ar juri evit ar c’hontadennoù ? » a c’houlenn Gwendal. Labour zo : dalc’het eo bet 20 tolpad-bro, e brezhoneg hag e gallaoueg, un tamm e pep lec’h e Breizh e miz C’hwevrer hag e miz Meurzh. En em gavout a raio al loreidi war leurenn vras Pondi evit koñkourioù kan ha diskan, kan a-boz, kan gant sonerezh, kontadennoù, hag all.\nKan-ha-diskan, kan a-boz, laz-kanañ…\nKelenner e skol sonerezh Pondi ha Gwened war ar c’han hengounel eo Gwendal Le Ruyet. Ganet eo an den yaouank en Henbont hag atav en deus bet plijadur o kanañ : « kanañ a ran a-veg, a-c’houde pell. Me zo plijet gant traoù dishañval : kan a-stroll, laz-kanañ get ma zad, kan a-boz… Desket ‘moa ur bochad traoù gant ur voereb din », emezañ. Anavezet eo ar paotr a-drugarez d’ar strollad fest-noz Kanerhog. Kemer a ra perzh ivez er strollad Kraf Gang, o veskañ sonioù rock-pop ha kan eus bro Gwened. Pa oa yaouankoc’h e oa pignet Gwendal war leurenn Kan ar Bobl ivez. Aet eo ar maout gantañ div wech : « evit ar c’han da selaou ha kan get sonerezh, ur wech all ! » emezañ, fier.\n« Kanañ ha bout asambl ! »\nLidet eo bet 45 bloaz Kan ar Bobl warlene. Teir c’hevredigezh a labour asambles : Radio Bro Gwened, Kan ar Bobl ha Damp d’ar skol, kevredigezh tud bugale ar c’hlasoù divyezhek. Gwendal a vez o kemer perzh er skipailh abaoe pellig amzer : « labouret ‘m eus e Radio Bro Gwened e-pad daou vlez. Evel-se ‘oan krog da gemer perzh ». Kendalc’het en deus, betek dont da vezañ prezidant e plas Christian Rivoalen, setu bremañ tri bloaz zo. « Evidon-me, Kan ar Bobl zo un digarez brav da lakaat an dud da soniñ, Ne vez ket klevet ken an dud o c’hwitellat, o kanañ er vuhez pemdez. Met an holl a c’hell soniñ ! Pouezus eo reiñ ar c’hoant-se d’an dud : bout asambl, bevañ, kanañ ! Un darvoud evit ar sonerezh eo Kan ar Bobl met ivez un darvoud da gejañ asambl’.» Just a-walc’h : kinniget e vo d’ar ar skolioù kanañ un ton da zañsal holl asambles. Roet vo ivez enor da bPierre Padelleg, bet prezidant Kan ar Bobl gwechall. Ur priz ispisial a vo roet d’ur plac’h pe d’ur paotr yaouank evit reiñ kalon dezhañ pe dezhi da genderc’hel gant ar c’han.\nKan a-boz : mélodie à répondre ou à écouter (pays vannetais et Haute Bretagne)\nUr bochad : nombreux\nSkol sonerezh : conservatoire\nC’hwitellat : siffler\nReiñ kalon : encourager.\nGwendal Le Ruyet, président du Kan ar Bobl depuis trois ans est aujourd’hui à pied d’œuvre : dans un peu plus d’une semaine aura lieu la clôture de ce grand événement autour du chant, qui existe depuis 45 ans. Gwendal, chanteur et professeur de chant traditionnel aux conservatoires de Pontivy et de Vannes se réjouit de voir les jeunes et moins jeunes participer aux concours dans chaque terroir : pour lui, le Kan ar Bobl est une belle manière de se retrouver, en chantant. Pour en savoir plus : kanarbobl.org\nGwendal Le Ruyet Kan ar Bobl


Conseil d'école Diwan Saint-Herblain - Ecole Diwan Saint-Herblain\nSylvain 7 juin 2016 AEP\nC’huzul-Skol Skol Diwan Sant-Ervlan\nPETRA EO AR C’HUZUL-SKOL\nUl lec’h evit breutaat hag evit emguzuliata a vod holl genc’hoarierien ar skol (skolaerien, implijidi, tud ar vugale ha K.T.V.) eo ar c’huzul-skol. Aotren a ra eskemm a-zivoud buhez ar skol hag hec’h emdroadur. Bodet e vez teir gwech d’an nebeutañ e-korf ar bloavezh-skol. Dilennet eo dileuridi ar gerent hag an implijidi gant an daou strollad-se (izili titlet hag eilourien).\nPERZH AR C’HUZUL-SKOL\nReiñ a ra e ali ar c’huzul-skol diwar-benn ar c’hrefen lakaet e roll an devezh, dindan aotrouniezh ar renerezh-skol. Gallout a ra komz eus : ar raktres-skol, ar servijoù-skol (meret e vezont koulskoude gant ar c’h/K.T.V.), reolennaoueg diabarzh ar skol, ar raktresoù pedagogel, an abadennoù a sell ouzh ar vugale, degemer an dud o tont eus an diavaez, an amprouadennoù, skoazellañ ar skolaerien a-benn sevel ur rouedad evit sikour ar vugale diaesterioù dezho…


Tonenn (yezhoniezh) - Wikipedia\nPa vez implijet elfennoù a denn da uhelded ar yezh (saoz. pitch) gant ur yezh bennaket evit ober an diforc'h nemetañ etre gerioù disheñvel e vez graet un donenn anezhañ. Daoust ha ma vez implijet an ton, d.l.e. kemmoù hervez uhelded ar vouezh, gant holl yezhoù ar bed evit pouezañ war un elfenn resis, hag all, n'eo ket gant an an holl yezhoù avat e vez implijet an ton a seurt-se evit ober an diforc'h etre gerioù gante bep ur ster disheñvel. Pa dalvez tonioù ar vouezh d'ober an diforc'h etre gerioù a vefe heñvel-poch an eil diouzh egile e vez graet tonemoù (saoz. toneme) oute (Kv. fonem).\nDaoust ha ma'z eo gwir ne ra ket an darn vrasañ eus yezhoù Europa gant seurt tonennoù, ken gwir all ez eo avat ma vezont implijet gant an darn vrasañ eus ar yezhoù all dre ar bed-holl, en o zouez ar re a vez graet ar muiañ gante evel ar sinaeg.\n1 Yezhoù gant tonennoù\n3 Sonliv ha keflusk\n4 Gwelit ivez:\nYezhoù gant tonennoù[kemmañ | kemmañ ar vammenn]\nImplijet e vez tonennoù gant an darn vrasañ eus ar yezhoù er familh sinaek-tibetek, en o zouez ar sinaeg putonghua (pe 'mandarineg'), ar c'hantoneg pe c'hoazh an tibeteg. Gant lod all, koulskoude, ne vez ket implijet seurt tonennoù, sur-mat abalamour da levezon yezhoù all warne, d.s. an newareg kaozeet e Nepal.\nKavet e vez yezhoù gant tonennoù e meur a familh yezh all, da skouer :\nAn darn vrasañ eus ar yezhoù er familh aostrez-aziatek, d.s. ar vietnameg.\nAr yezhoù er familh taiek-kadaiek, d.s an taieg (pe 'thai').\nAr familh yezhoù miaoek-yaoek\nMeur a yezh afrez-asiatek, d.s. an haousaeg\nAn dran vrasañ eus ar yezhoù nijerek-kongoek, d.s. ar wolofeg, ar peuleg, ar yoroubeg\nAn holl yezhoù koiek-sanek.\nAr yezhoù atabaskek, d.s. an navac'hoeg\nPeurliesañ ne vez ket implijet tonnoù gant ar yezhoù er familh aostronezek, d.s. ar yezhoù malayeg-indonezeg na gant ar yezhoù polinezek evel ar vitieg (pe 'fidjieg').\nDaoust hag e vez lâret aliesik a-walc'h e vez implijet tonenoù gant un nebeud yezhoù indezeuropek evel al lituaneg, ar sloveneg, ar serbeg, ar c'hroateg, e gwirionez ez eo kentoc'h uhelder ar vouezh a cheñch ha n'eo ket tonennoù-rik ez eo a vez implijet gant ar re se. Diouzh an tu all avat e vez implijet tonennoù gwirionoc'h gant ar svedeg hag an norvegeg.\nSkouerioù[kemmañ | kemmañ ar vammenn]\nSetu un nebeud skouerioù eeun evit diskwel mont-en-dro an tonennoù er sinaeg (pe kentoc'h putonghua). Pemp tonenn disheñvel (o kontañ an donennn mann) zo hag a c'hall bezañ implijet evit ober an diforc'h etre gerioù a vefe heñvel-poch a-hend-all.\nSetu an tonennoù:\nHir, uhel, plaen: notennet ā;\nWar-gresk betek tizhout uhelder an donenn gentañ: notennet á;\nDisgreskiñ un tamm bihan a-raok adpignat betek live-kregiñ an eil donenn: notennet ǎ;\nWar-gouezhañ o kregiñ e live an donenn gentañ hag o kouezhañ betek dindan live kregiñ an eil tonenn: notennet à\nAn donenn mann (pe tonenn skañv 輕聲). Uhelder ha stumm ar donenn-mañ a zeu diwar an tonennoù war he zro. A-wechoù notennet gant ur ront (·).\nSetu penaos e vez implijet an tonennoù evit ober an diforc'h etre silabennoù ha neuze etre gerioù damheñvel:\n"ma" (hep tonenn) 'rannig goulennata'\nUr frazenn oc'h implijout an holl gerioù a-is:\n"Daoust ha m'emañ mamm o c'hourdrouz kouarc'h ar marc'h?"\nBez' e c'hell an tonennoù en em levezonin an eil hag eben hervez reolennoù luziet pe luzietoc'h anvet sandhi tonennoù.\nSonliv ha keflusk[kemmañ | kemmañ ar vammenn]\nDre vras e c'heller isrannañ ar yezhoù a ra gant tonennoù etre sistemoù o tennañ d'ar sonliv (saoz. 'register') pe d'ar c'heflusk (saoz. 'contour').\nTonennoù diazezet war gefluskoù: n'eo ket uhelder ar vouezh a gont nemetken, met an doare ma pign ha ma kouezh, d.s. ar sinaeg.\nTonennoù diazezet war sonlivioù: Amañ ne gont nemet uhelder hag izelder ar vouezh, d.s. ar yezhoù bantouek (pe 'ntu').\nGwelit ivez:[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Tonenn_(yezhoniezh)&oldid=1856866 »\nFonetik ha fonologiezh\nKemmoù diwezhañ degaset d'ar bajenn-mañ d'an 18 Du 2019, da 09:06.


Pajenn:Ar Prat - Nozveziou an arvor, 1909.djvu/80 - Wikimammenn\nPajenn:Ar Prat - Nozveziou an arvor, 1909.djvu/80\nmaner-ze en e spered : tro-war-dro ez eus tachadennou divent a c’hlasvez ; ama hag a-hont gwaziou trouzus o tiruilh eus an uhel hag o koueza e beoliou great gant mein-marbr eus ar c’haera. Bokedou a bep tu, gwez bras bodennek e leac’h ma kuz al lapoused o neizi. Eur bugel a zo dre eno o kemeret e blijadur e pep frankiz. Ar bugel-ze a zo karet ka great brao d’ezan. Bemnoz e teu eur vaouez d’e gerc’hat ha d’e gas d’eur gouele mat, o pokat d’ezan kant ha kant gwech-all. Ar vaouez-se a c’halv anezan : « Va mab ! »\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/80&oldid=158601 »\nKemmoù diwezhañ degaset d'ar bajenn-mañ d'an 12 Ebr 2020, da 08:56.


Großstadt - Wikipedia\nGroßstadt zo un daolenn eus 1928 gant al livour alaman Otto Dix (1891–1969).\nUn deirzaolenn eo, a ziskouez ur gêr diouzh an noz da vare Republik Weimar. Al lodenn gleiz a ziskouez ur soudard kozh mac'hagnet o vont etrezek gisti. An daolenn greiz a ziskouez diabarzh un davarn-noz gant ur strollad sonerien o lakaat tud pinvidik da zañsal. An daolenn dehoù a ziskouez gisti evit an dud pinvidik gwisket gant feur a zo o vale e-kichen ar soudarded vac'hagnet hep sellet outo.\nTemoù lies a gaver en daolenn. Penaos bezañ ur vaouez, ar reizh, freuz ar mad en ur gêr vras vodern. Hervez ar gelennerez war an arzoù Marsha Meskimmon , ar soudarded kozh zo « diskouezet gwan e nouspet doare dre revelezh tagus maouezed Weimar. An ekonomiezh ha galloud ar reizh zo chomet etre daouarn merc'hed hep vertuz taolennet evel euzhviled ar vodernelezh. »\nE Kunstmuseum Stuttgart emañ an daolenn abaoe 1972.\nAdtapet diwar « https://br.wikipedia.org/w/index.php?title=Großstadt&oldid=1833343 »\nGasterezh en arz\nKemmoù diwezhañ degaset d'ar bajenn-mañ d'an 11 Ebr 2019, da 10:42.


deiz-ha-bloaz - Wikeriadur\nGer kevrennek savet diwar an anv-kadarn deiz, ar stagell genurzhiañ ha hag an anv-kadarn bloaz.\ndeiz-ha-bloaz /ˌdɛjzaˈblwɑː(s)/ gourel\nDeiziad ma c'hoarvezas un dra bennak, bloaz pe veur a vloaz a-raok\n[...] an deiz-a-bloaz eus ho beleguiach, [...] — (Glaoda Marigo, Buez ar zænt gant reflexionou spirituel, 1846, p. 43.)\n« Kregi a reomp en emgann evit dieubidigez hor bro, e deiz ha bloaz he stagidigez, en eur zistruja arouez hor sklaverez bet savet gant hor mistri e kreiz hor c'hêrbenn. » — (Jakez Riou, Dogan, Skrid ha Skeudenn, 1943, p. 24.)\nKrak ha berr 'vat e voe graet ar stal ganimp hon daou, rak dija an dri warn-ugent a viz Ebrel e kinnigas din ur pikol torkad bleunioù brug ha balan kutuilhet ganti war ar maez, ha diwar neuze eo deut an deiz-se da vezañ war an dro deiz ha bloaz va donedigez er bed, hini hon dimez, ha kerkoulz all hini hon eured, rak a-benn bloaz, devezh ha devezh, e voemp eurejet en Iliz sant Loeiz ar C'hallaoued e Moskov. — (Jarl Priel, Va Zammig Buhez, Al Liamm, 1954, p. 181.)\n[...] an unneg a viz du, deiz-ha-bloaz an arzav-brezel [...] — (Pêr-Jakez Heliaz, Marh al lorh, Plon, 1986, p. 63.)\n(Ent krenn) Deiziad ma voe ganet unan bennak, bloaz pe veur a vloaz a-raok\nMarzhin, e-giz eilgeriadenn, a erbedas dezho gortoz deiz-ha-bloaz ganedigezh ar Salver. — (Langleiz, Romant ar Roue Arzhur/levrenn I : Marzhin, Al Liamm, 1975, p. 47.)\nNe ouie ket Harry penaos dispakañ e soñj. Bravañ deiz-ha-bloaz e vuhez en devoa bet, ha koulskoude... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 93.)\n(Ent strizh) Deiziad ma varvas unan bennak, bloaz pe veur a vloaz a-raok\nDilun e vo deiz-ha-bloaz Mari Goz. — (Jules Gros, Le trésor du breton parlé Deuxième Partie, 1970, p. 53.)\nGreet o-deus paouroh evid ar paoura : n'o-deus lakeet deiz-ha-bloaz ebed. — (Jules Gros, Le trésor du breton parlé Deuxième Partie, 1970, p. 394.)\n— Chuch 'ta ! Servij deiz-ha-bloaz Fañchig Kervastoue a oa er mintin-mañ, [...] ! — (Yann Gerven, Brestiz o vreskenn, Al Liamm, 1986, p. 27.)\n— Ya, kalz a vloavezhioù all deoc'h c'hoazh, eme Erwanig.\n— Bennozh Doue deoc'h. Ya, evel-se e ver sañset da lâret ha n'eo ket « deiz-ha-bloaz laouen » evel ma vez klevet e-barzh ar post bihan. Ne vez lâret « deiz-ha-bloaz » nemet evit ar re varv. Chom a ra traoù da zeskiñ gant ar re yaouank c'hoazh. — (Fañch Peru, Kañfarded Milin ar Wern, Skol Vreizh, 2008, p. 51-52.)\ngalleg : anniversaire (fr)\ngalleg : jour anniversaire (fr)\nAdtapet diwar « https://br.wiktionary.org/w/index.php?title=deiz-ha-bloaz&oldid=291551 »\nKemmoù diwezhañ degaset d'ar bajenn-mañ d'an 13 Kzu 2019, da 16:40.


Pajenn:Guillouzic - Bue Zant Ervoan, 1894.djvu/29 - Wikimammenn\nPajenn:Guillouzic - Bue Zant Ervoan, 1894.djvu/29\nevelse dre zikour Zant Ervoan a chomaz he liorz gant-hi.\nEun dra iskiz hag a zo bet komzet kals diouthan a zo bet tremenet c’hoaz d’an amzer-ze. Eun den iaouank diouz Louanek a oa dimet d’eur plac’h iaouank deuz he barouz. Ho-man na c’houle ket heuil he fried, hag a iez da gad ar barner vit ober disklerian na oa ket dimet. Gelvet a oe Ervoan da difen an den iaouankse. Ar plac’h, pa vije dirag Ervoan, a anzave oa dimet d’an den-ze, ha na c’houle pried-all ebet nemet-han. Barnet a oe eta ar plac’h da\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/29&oldid=127412 »


Loch Cairlinn - Wikipedia\nLoch Cairlinn, gant ar Beanna Boirche en diabell\nLoch Cairlinn zo ur vorlenn e biz Iwerzhon, etre kontelezh An Dún en hanternoz ha kontelezh Lú er c'hreisteiz. En em deurel a ra an Rí (Newry River) ha kanol An tIúr e goueled al loc'h-se, tra m'eo digor war ar mor e tu ar mervent. Ur seurt fjord eo Loch Cairlinn, evel Loch Súilí hag An Caoláire Rua.\nE tu an hanternoz emañ kêrioù An Phointe ha Ros Treabhair, e-harz menezioù ar Beanna Boirche. E tu ar c'hreisteiz emañ kêrioù Ó Méith, Cairlinn hag An Grianfort e-harz menezioù all, Sléibhte Cuailgne, e kontelezh Lú.\nDont a ra an anv saoznek Carlingford diwar an anv norsek Kerlingfjǫrðr. En iwerzhoneg e oa anvet gwechall Cuan Snámh-Aighneach, Snámh-Aighneach pe Cuan Cairlinne.\nAdtapet diwar « https://br.wikipedia.org/w/index.php?title=Loch_Cairlinn&oldid=1856769 »\nKemmoù diwezhañ degaset d'ar bajenn-mañ d'an 17 Du 2019, da 21:19.


Cynewulf Wessex - Wikipedia\nCynewulf (m. 786) a voe roue Wessex eus 757 betek e varv. Da roue e oa aet goude ma oa bet kaset kuit eus ar galoud Sigeberht Wessex. Posupl e oa bet skoazellet gant Æthelbald Mersia rak kavout a reer e anv war ur garta graet gantañ un nebeutig goude e guruniezh. Muntret e voe Æthelbald, avat, ha goude ar brezel diabarzh a heulias e teuas a-benn Cynewulf d'en em lakaat da zizalc'h. E 758 e aloubas Berkshire a berc'henne da Vercia kent-se ha bleniañ a reas meur a vrezelioù ouzh ar gembreiz.\nE 779 e voe faezhet Cynewulf gant Offa Mercia e Emgann Bensington. Adaloubiñ a reas Offa Berkshire ha, war a seblant, Londrez. Chom a reas frank Cynewulf. Muntret e voe Cynewulf e 786 gant Cyneheard, breur Sigeberht e Merantune - Marten e Wiltshire hiziv.\nSigeberht Wessex Roue Wessex\nAdtapet diwar « https://br.wikipedia.org/w/index.php?title=Cynewulf_Wessex&oldid=1605251 »


Bro-Chin Langue bretonne\nEur poltred : eun ano-ti brezoneg e Konk-Leon (Penn-ar-Bed).\nEmbannet eo bet an daou bennad a vo kavet da lenn war ar bajenn-mañ, an hini kenta war n° 268 ar gelaouenn Brud Nevez, hag egile diwar-benn an Tibet war an n° 267.\nEur pennad all, gand fotoiou, a heller kaoud war niverenn ziweza Brud Nevez, an n° 269, hag a gomz deuz ar Xinjiang, e penn all ar Chin. Eno ema bro ar Ouigoured hag an d/Tadjiked. Evid goulenn kaoud an niverenn-mañ, n'ho-peus nemed klika amañ.\nAr gador houllo\nN'eur ket echu da gleved komz deuz ar Chin : ahann d'ar C'hoariou Olimpeg, keit ha ma vo deuz outo e Beijing ha goude c'hoaz, kredabl braz. Abalamour da ze end-eeun an hini zo bet reuz e meur a vro dija, pa h eo bet tremenet ar flammenn-dan dre eno. Ar re o-deus greet trouz a felle dezo sacha evez an dud war gwiriou mab-den en Tibet hag er Chin. N'eus ket bet klevet komz avad, pe nemeur, deuz an doare m'o-deus brasa skrivagnerien ar bed emellet euz an afer-ze.\nSalman Rushdie a zo unan anezo. Ema hirio e penn ar PEN American Centre hag a zo bet savet e 1922 evid divenn ar frankiz da gomz ha da skriva. Pevar bloaz 'zo, e vez aozet ganto e New-York e komañsamant miz mae eur pez festival braz, "World Voices" e ano : Moueziou ar Bed. 200 skrivagner a oa bet pedet er bloaz-mañ. Lod a zo brud braz war o ano, evel Mario Vargas Llosa (euz ar Perou) pe Umberto Eco (euz an Itali). Lod all a glever komz muioh-mui diwar o fenn, evel Sasa Stanisic (ginidig euz ar Bosni), Peter Esterhazy (euz an Hongri) pe c'hoaz Daniel Kehlmann (o veva en Aotrich).\nSkrivagnerien en toull-bah er Chin\nDiredeg a ra milierou a dud da zelaou an oll skrivagnerien-ze e New-York e-pad eizteiz. Ar bloaz-mañ, e-neus "World Voices" greet ton d'eun amerikanez, Toni Morrison, hag a zo anezi ar vorianez kenta o veza bet Priz Nobel al Lennegez e 1993. Ton a zo bet greet d'eur skrivagner all hag a zo hemañ deuz ar Chin : Yang Tongyan. Eñ avad ne oa ket deuet da New-York : e miz mae 2006, eo bet kondaonet da zaouzeg vloaz toull-bah, evid beza displeget e zoñj war internet.\nN'eo ket Yang Tongyan ar skrivagner nemetañ deuz bro-Chin a vefe bet greet kaoz deuz outañ e New-York : euz 39 a zo bet komzet en oll, hag a zo en toull hirio du-hont abalamour m'o-deus kredet skriva leoriou pe bennadou n'eus ket urz da embann eno. Eur betision a zo bet sinet gand skrivagnerien ar bed, da houlenn ma vefe adroet o frankiz dezo oll a-raog ar C'hoariou Olimpeg.\nEvid skoi muioh a ze war sperejou an dud hag evid poueza gwelloh a ze war houarnamant ar Chin, 'zo bet sevenet eun taol a-zoare gand ar PEN Center : beb tro ma veze tri pe bevar skrivagner war eul leurenn evid eun diviz bennag, e veze laket eur gador houllo en o hichenn, en enor unan euz ar skrivagnerien hag a zo e prizon er Chin.\nDaoust hag-eñ e talho pennou braz ar Chin an disterra kont deuz ar galv ? Aze ema an dalh. Da nebeuta e vo bet ar skrivagnerien mouez ar bed eur wech muioh.\nDa houzoud muioh : http://www.pen.org\nReuz en Tibet\nEvel an oll, em-eus klevet komz deuz darvoudou an Tibet, adaleg ma zo bet kannou e Lhassa, d’an 13 a viz meurz. E gwirionez, e oa kroget ar veneh da vanifesti eun nebeud deveziou a-raog, evid memori an darvoudou a oa bet eno tri-ugent vloaz ‘zo dija. Da genta, ne ree ar veneh nemed huchal slogañiou. Pa glaskent mond dre ar strêjou avad, e veze ar polis o viroud deuz outo da vond pelloh.\nD’an 13 eo eet tud Lhassa ha dreist-oll ar re yaouank da vanifesti asamblez gand ar veneh. Neuze an hini eo deuet an traou da veza tennoh : war a zeblant, int eet d’en em gemer ouz ar Chinaed, a zo deuet niverusoh-niverusa deuz an diavêz da jom en Tibet (ar re hag a zo Han, hag ema muio-muia ar staliou-koñvers etre o daouarn). Tenna war ar vanifesterien a zo bet greet gand ar zoudarded. Tud a zo bet lahet, ha n’o-deus greet an traou goude ze nemed mond war wasaad.\nLaosket a gostez\nHervez Françoise Robin, hag a zo kelennerez en INALCO e Pariz, o-deus an Tibetaned dreist o fenn o veza dindan galloud ar Chinaed. Abaoe ugent vloaz, n’o-doa ket bet greet a drouz. Med ar zantimant o-deus e vezont laosket a gostez. War-raog ez a ekonomiez en Tibet : eun treñ a zo memez abaoe daou vloaz evid mond deuz Pekin da Lhassa.\nMed an Dibetaned ne zigas ket kalz a honid dezo : « ar re yaouank, eme F. Robin, al lodenn vrasa anezo, ne hellont ket paka deskadurez na kaoud labour ha stanket eo an amzer-da-zond evito ». N’eo ket toud : kaoud a ra dezo ema o yez hag o sevenadur o vond da goll. Pa oa bet eno e miz genver, he-doa hi santet ervad ne hellje ket an traou padoud evel-se.\nN’eo ket e Lhassa nemetken a zo bet manifesterien. Bet zo bet ive en deveziou war-lerh e meur a vanati all, ha n’emaint ket e rannvro ofisiel an Tibet a-hirio, med lod int euz istor hag euz bed an Dibetaned a-viskoaz : Lithang, Ngapa-Kirti, Mangra… Ha Labrang.\nAr veneh o vanifesti e Labrang\nEur vanifestadeg e Labrang ? Eur gêr vihan eo, kollet e-kreiz ar meneziou, e rannvro Gansu, e gwalarn ar Chin. An êsa, a gav din, evid mond di, eo dond deuz Lanzhou. Homañ a zo eur gêr vraz war an uhel dija, tro daou vilion a dud, hag he-deus ar vrud da veza ar gêr ar muia kohonet er bed, gand toud an uziniou ‘zo eno. Seiz pe eiz eur hent a zo ezomm evid ober nebeutoh evid 300 km hag en em gaoud e kêr Xiahe gand ar bus.\nAmañ emaer tro 3 000 metr uhelded. A-fed bro, e kave din e oam en em gavet e Breiz : glaz ar mêziou, gleb ha fresk an amzer. Fall an hentchou avad, a-vuzur ma tostaer deuz Labrang. N’eus ket liou ar binvidigez na war ar vro na war an tier. Tier pri, gand toennou plad, evel er Marok. N’eus ket kalz a oustillou, war a zeblant, da labourad an douar. E fin miz eost, e oa ar beizanted oh echui an eost : savadellou a veze gwelet er parkeier. An dud hag ar vugale eo ruz ha kaji mouk o bizaj.\nMandarineg a oar an dud, lod atao, peogwir e teskont er skol. Tibetaneg a gomzont e bro ar manati. E Labrang, n’eo ket tre ar memez brank boudhisted hag hini an Dalaï-Lama. Med just dindanañ ema ar Jiamuyang, da lavared eo ar Bouddha beo, a zo e penn ar manati eno. E-pad an Dispah Ruz (evel-se e vez anvet an « dispah sevenadurel » gand ar Chinaed), e oa bet diskaret eur bern templou hag e oa bet kaset ar veneh kuit, dezo da retorn da labourad er hêriadennou. Distrei da Labrang o-deus gallet ober e 1980.\nNe jom nemed daouzeg templ\nBeteg 4 000 manah a zo bet e Labrang gwechall-goz. Sañset, ne hell ket hirio beza muioh evid 500 ken. Pa ‘n em gaver eno, e seblant ar manati beza goullo : ne weler nemed hiniennou o tond hag o vond, gand o saeou ruz-teñval, pintet a-wechou en eur garrigell a-dreñv eur skooter. Gweled a reer ive unan bennag o vale e-mesk ar vugale, dre strêjou kêr. Striz ar re-mañ, gand tier pe mogeriou pri deuz an daou du.\nDond a ra eul lama (da lared eo eur manah) da hentcha ahanoh ha da lakad ahanoh d’ober tro ar manati. N’eus ken nemed eun daouzeg templ, pa zo bet muioh evid pevar-ugent gwechall. Teñval int en diabarz, ha lavared a reer deoh n’eus ket droed da denna poltreji e-barz. Evel aoteriou a zo, gand liouiou flamm, ruz, melen, glaz : poan ho-po o kredi marteze, med en amann yak int greet (ar yaked a zo ar zaout deuz du-hont).\nMilinou-pedi a zo e diavêz : ar veneh hag ar birhirined a lak anezo da droi, evid gounid mirit. Pennou Bouddha alaouret a zo war an toennou. Relegou ha leoriou koz a zo bet miret en templou : en hini an 11ved Bouddha, zo evel-se estajerennadou a-bez a voestou soutra ouz ar mogeriou.\nAdaleg an oad a 6-7 vloaz e vez kaset ar baotred vihan di gand o zud da veza kelennet hervez ar hiz tibetan. Studial a reont ar skridou bouddhik ha pedi, war bennou o daoulin pe en o gourvez. N’am-eus ket bet tro da weled deuz ar grennarded-se. Med hervez testeniou ‘zo, int ken troet ha yaouankizou ar bed-oll gand an nevezentiou : darempredi a reont ar siber-ostaleriou ha sod ‘vefent gand ar c’hoariou-video. C’hweh skolaj uhel a zo e Labrang avad, a studier enno ar medisinerez, an astronomiez, « rod an amzer »… An hini vo lama a vo a-hed e vuhez, ha n’en-nevo ket droed da zimezi.\nPeseurt respont d’o goulennou ?\nReuz a zo bet e Labrang eta d’ar 15 a viz meurz, eun nebeud deveziou nemetken goude ma oa bet e Lhassa. War internet e heller gweled filmou berr tapet dre delefon : ar veneh hag eur bobl a dud deuz ar hontre o vanifesti, ha krogadou etrezo hag ar polis. Ne vo ket êz da bennou braz ar Chin lakaad ar peoh da zond en-dro. Pa zo bet kaset diou dousenn kazetennerien e fin miz meurz da Lhassa evid en em renta kont e oa echu gand an trubuillou, sañset, n’o-deus ket bet aon ar veneh da zisklêria eo geveier a veze kontet dezo.\nA-benn an hañv e tle beza ar C’hoariou Olympig e Pekin. Ahann da neuze o-devo droed an douristed da vond da Lhassa adarre adaleg ar henta a viz mae. Gwelet e vo petra c’hoarvezo. Ne h ouezer tamm daoust hag eur respont vad bennag a vo greet da houlennou an Dibetaned. Kredabl, ne vo ket. En oll vroiou avad eo nehetoh evid biskoaz an dud evid pez a zell gwiriou mab-den er Chin. Galvet e oa ar Vretoned d’en em voda e Roazon d’ar 5 a viz ebrel evid harpa an Tibet.


Buhez ar Sent/1837/Simeon, escop ha merzer - Wikimammenn\nBuhez ar Sent/1837/Simeon, escop ha merzer\n◄ Laumer Simeon, escop ha merzer Conrad ►\nAn trivec’hvet devez a viz Fevrer.\nSant Simeon, mab da Gleofas ba niz da Sant Joseph, hac evelse car da Salver ar bed, a oa disquennet eus ar Famill ar Roue David ; mæs e gaëra calite eo da veza bet un Disquibl fidel da Jesus-Christ, un Escop santel hac ur Merzer glorius.\nHor Salver er choasas evit unan eus e Zisquibien, hac en instruas e-unan. Beza e voe test eus an darn-vuya a Viraclou mab Doue ; test e voe eus e Resurrection hac eus e Asçansion, ha beza en devoa an eur da receo ar Speret-Santel assambles gant an Ebestel da Vouel ar Pantecost.\nPa en em separas an Ebestel hac an Disquibien evit mont daou-ha-daou da gaç ar scierigen eus an Aviel dre ar bed-oll, Simeon a chommas gant Sant Jacques, Escop a Jerusalem, hac a labouras gant an Abostol-mâ da sanctifia ar Guær vras-se, pehini a oa nevez arrouset gant Goad Jesus-Christ.\nNao bloaz var-nuguent goude maro hor Salver, ar Yusevien obstinet, o veza massacret Sant Jacques, e voe choaset Simeon evel an digna evit derc’hel e blaç. O veza Escop, e redoublas e sourci hac e attantion var pep-tra ; ne heane o preseg hac isplica d’e Bopl, gant ur vadelez ravissant, ar guirionezou bras eus ar Religion, ec’his en devoa-ii desquet e-unan gant Jesus-Christ memes.\nAn Ampalaer Trajan o veza roet urz da bersecuti ar Gristenien, e voe sesiet an Escop santel evel ar penn hac ar souten eus ar re-all.\nSimeon, oaget a ouspen cant vloaz, o veza bet presantet dirag ar Gouarner eus a Syrii, ar Gouarner-ze a ordrenas dezàn adori an Doueou ar Rouantelez. Ar Prelat santel a brouvas dezâ gant quement a nerz ha quer sclaer ne voa nemet un Doue, ha peguer faus oa e Zoueou, ma teuas d’en em gaout soueset bras, mæs n’en em gonvertissas quet abalamour d’ar goall disposition eus e galon, hac e reas scourgea ar Sant gant ur grueldet barbar. An oll a oa estounet o velet ar gouraich gant pehini e andure an tourmant-se, ha ne allent quet compren a pelec’h e teue dezàn an nerz-ze en ur c’horf sempleet dre un oad quer bras. An Tyrant er c’hondaonas goudese da vervel var ur Groas. Evellen Sant Simeon en devoe ar gonsolation d’en em velet tretet ec’his ma oa bet e vaestr divin, hac e varvas en ur drugarecât Jesus-Christ eus ar c’hraç a ree dezâ da vervel er Groas eveldàn. E Verzerinti a erruas er bloaz 107 goude Donediguez hor Salver.\nEil Reflexion. Jesus-Christ en deus roet da Sant Simeon mercou caër eus ar garantez en devoa evitâ, en ur rei dezâ ul loden vras en e souffrançou hac en e Groas. Er fæçoun-ze eo e car hor Salver e vrassa hac e fidela servicherien. Sant Simeon eus e gostez en deus roet da Jesus-Christ ur merq caër eus e garantez, en ur receo a galon vad ha gant joa al loden a roe dezàn en e souffrançou hac en e Groas. Er fæçoun-ze eo e teu ar re a gar ive Jesus da zisquez dezàn o c’harantez. Ha receo a rit-hu eta evel mercou eus e garantez evidoc’h ar poaniou, au afflictionou, ar c’hroasiou a zigac èn deoc’h ? Ha renta a rit-hu dezâ carantez evit carantez, o souffr evit-àn gant patiantet ha gant resination d’e volontez santel ? Evit breudeur eus un Doue crucifiet, evel ma oump, peguen neubeut e ententomp-ni ar Mister eus ar Groas ! Descomp-èn eta hirio, en ur zisqui penaus ne dleomp istimout netra brassoc’h, netra santeloc’h, netra guell evit assuri hor silvidiguez, eguet souffr evit Doue.\nAdtapet diwar « https://br.wikisource.org/w/index.php?title=Buhez_ar_Sent/1837/Simeon,_escop_ha_merzer&oldid=59280 »\nKemmoù diwezhañ degaset d'ar bajenn-mañ d'an 11 C'hwe 2014, da 11:05.


Steven (Bro-Saoz) - Wikipedia\n(Adkaset eus Steven Bleaz)\nAr roue Steven.\nSteven, pe Stephen of Blois e saozneg (pe Estienne de Blois e galleg), ganet etre 1092 ha 1096, marvet e 1154, a voe dug Normandi entre 1135 et 1144, kont Boulogne (a-berzh e wreg) entre 1125 ha 1146, ha roue Bro-Saoz eus 1135 betek e varv.\nGanet e oa e kontelezh Bleaz. E dad Étienne-Henri a varvas , hag eñ yaouank c'hoazh, ma voe savet gant e vamm Adela Normandi, merc'h da Gwilherm an Alouber. Kaset e voe gant e vamm da lez e eontr, Herri Iañ Bro-Saoz. Plijout a reas an niz d'ar roue, a roas dezhañ douaroù bras. Dimeziñ a reas da Mathilde Boulogne, pennhêrez douaroù bras ivez, e Kent hag e Boulogne, ma oant ar priedoù pinvidikañ e Bro-Saoz. Hogos e voe da Étienne bezañ beuzet war un dro gant mab Henri Iañ, Guillaume Adelin, pan eas ar Blanche-Nef d'ar goueled en 1120. Goude marv Guillaume e oa diasur pibv a yaje da roue. Neuze, pa varvas Henri en 1135, e teredas Étienne a-dizh, eus Normandi, ha gant skoazell e vreur Henri, eskob Winchesterhag abad Glastonbury, e voe anvet da roue Bro-Saozha kurunennet, o lavarout e tremene derc'hel d'an urzh vat a-raok e le da harpañ merc'h ar roue Henri Iañ, an Impalaerez Matilda.\nNe voe ket ur roue gwall ampart. Gwan e oa, ha ne gomze ket rust a-walc'h. E-kerzh e ren e voe brezel diabarzh gant e geniterv, an Impalaerez Matilda. War e lerc'h e renas Herri II, mab da Vatilda, ha kentañ roue anjevat ar vro.\nBrudet fall eo Steven abalamour ma voe ur roue meur en e raok, Herri Iañ, hag unan all war e lerc'h, Herri II, hag ar re-se a blijas muioc'h egetañ d'an istorourien, eme e zifennerien.\nHerri Iañ Roue Bro-Saoz\n1135 - 1154 War e lerc'h:\nAdtapet diwar « https://br.wikipedia.org/w/index.php?title=Steven_(Bro-Saoz)&oldid=1900437 »\nGanedigezhioù ar bloavezhioù 1090\nKemmoù diwezhañ degaset d'ar bajenn-mañ d'an 14 Ebr 2021, da 15:07.


Abeozen, tresour ha livour\nDiwar lenn Geriadur ar skrivagnerien ha yezhourien aozet gant Lukian Raoul e komprener e oa bet ur vuhez start hini Fañch Elies, Abeozen. Graet en doa war-dro radio Roazhon-Breizh e-pad ar brezel (eus 1940 da 1945). Bac’het e voe e Roazhon e-pad 14 miz. Pa oa bet difennet outañ bevañ e Breizh ha pa oa bet torret e garg kelenner e rankas mont da Bariz. Eno e kavas labour evel difazier en un ti-moullañ.\nUn den klañv e skevent e oa bet a-hed e vuhez abalamour d’ar gaz kontammus a veze bannet war ar soudarded c’hall e-doug ar brezel kentañ.\nKalz ampartiz en doa war ar yezhoù keltiek hag ar c’hrennvrezhoneg. Un tamm brav a vrud en deus tapet ivez gant e levrioù: Dremm an ankou, Hervelina Geraouell, Argantael hag e levr Istor al lennegezh vrezhonek an amzer a-vremañ. Er bloavezh 1943 e oa bet embannet gant skridoù Breizh Marvailhoù Loened.\nN’eus ket keit-se edon o sellet ozuh dielloù ma zad e Sant-Mark (hag ur bern diouto a zo) ha setu ma ’m boa kavet e-touez ur berniad lizheroù en ur golo kartoñs skrivet warnañ gant ar c’hreion glas: originaux/Marvailhoù Loened. Brav-eston e oa ar golo, bravoc’h eget ar pezh am boa gwelet moullet e ti ma zud. Gant ar c’hreion-koad e oa bet skrivet : skeudennoù gant Fañch Elies. N’em boa ket taolet evezh e oa bet graet an tresadennoù gant Abeozen. Gant ar bluenn hag ar barr-livañ e oant bet graet, gant liv Sina, mesket gant dour a-wechoù. Gwall ampart e oa evit tresañ ha livañ. Dek tresadenn a zo hag a-dreñv pep hini anezho e oa bet skrivet gant ar c’hreion-koad peseurt danevell a oa bet skeudennaouet.\n1- Ar Gurlaz meur hag ar plac’h yaouank\n2- An dourvarc’h hag ar baotrezig\n3- An aourgi lakaet da varner\n4- An olifantig hag ar jirafenn\n5- Un amezeg diaes\n6- Ki gouez ha karv-erc’h\n7- Ar c’harv Meur fougeus\n9- Ar reunig hag ar gerc’heiz\n10- Ar c’harv hag al louarn\nSetu int amañ da heul.


Pajenn:Marrec - Doctrin ar guir Gristen.djvu/46 - Wikimammenn\nPajenn:Marrec - Doctrin ar guir Gristen.djvu/46\nc’homzou ha d’o c’hreden. Levriou an Testamant nevez, evel levriou an Testamant ancien, a zo eta guirion : Doue eta en deus parlantet ; quemen-se a zo avoalc’h. Descomp, credomp, caromp, adoromp, heuillomp, a greiz hor c’halon, quement en deus lavaret, pe nî er c’hompren, pe nî n’er comprenomp quet : o veza ar virionez, na ell nac hon trompla nac en em drompla e-unan.\nI. Ar Scritur : me a zo, eme Zoue e-unan, an ini a zo : ego sum qui sum  ; da lavaret eo an ini a zo dreizan e-unan ; an ini n’en deus bet commançamant, ha n’en devez a fin-ebet ; an ini ne zepand diouz den hac a behini e tepand pep tra. Evel-se Moyses a adressas guechal ar c’homzou-ma d’ar bobl a Israel: « An ini a zo, en deus va digacet d’ho caout : qui est, misit me ad vos ; cetu ama, ar pez a lavar an Autrou ho Toue : Pobl a Israel, anavezit e zoun un Doue unic, ha penos n’en deus Doue-all-ebet nemedon-me : me eo an ini en deus o tennet eus a zin-\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/46&oldid=99923 »\nKemmoù diwezhañ degaset d'ar bajenn-mañ d'an 24 Meu 2017, da 15:35.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Ruth Coppinger) (KildareStreet.com)\nResults 1-20 of 838,074 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Ruth Coppinger)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Ruth Coppinger)


Dastum a ran testenioù war ar cheñch yezh.\nTro ’peus bet da cheñch yezh da vat gant ho mamm-gozh, ho dousig, ho tad, ho preur, ho pugel, ur mignon bras deoc’h... Perak ’peus dilezet ar galleg evit ar brezhoneg ? Penaos eo tremenet an traoù ?\nKasit ho testeni din dre bostel hag embannet vo aze.\nTesteni Izold Ganet e oa bet Izold e 1992 e Montroulez. Desket brezhoneg ganti gant he zad, stourmer anezhañ, hag e Diwan betek ar CM2. Da 25 bloaz, goude bezañ aet da Bariz ha da Vro Ejipt da studiañ, he deus adkroget da gomz brezhoneg gant he zad, padal he doa paouezet d’en ober pa oa 10 vloaz. Emañ Izold oc’h ober un dezenn Istor diwar-benn ar maouezed e servij doueed Impalouriezh Ejipt kozh. suite Izold : « En em santout a ran barrek a-walc’h evit komz brezhoneg gant ma zad adarre »\nTesteni Tudi Ganet e 1992 e Landerne, desket brezhoneg gantañ er skol adalek ar skol-vamm. Abaoe 1013 emañ o labourat e brezhoneg evel buhezour / kazetenner en ur radio divyezhek. E 2014 en doa cheñchet yezh daremprediñ gant Camille hag Armel, daou vignon bet er skol gantañ betek an Termen. Deskiñ Bet eo Tudi e klasoù divyezhek publik e Landerne betek an Termen. Eus Bro Pourled e oa e vamm, suite Tudi, Armel ha Camille : kenderc’hel gant ar vignoniezh goude al lise\nTesteni Gwenole Ganet e 1978, o chom e Douarnenez, desket brezhoneg gantañ pa oa 20-25 vloaz. Graet en deus anaoudegezh gant e dousig, Anaëlle, e 2010. Ne ouie ket hi brezhoneg d’ar c’houlz-se, desket he deus e 2014-2015. Cheñchet yezh gant e dousig e miz Gouere 2016. Deskiñ Enskrivet e oa bet Gwenole e skol Diwan Kemper pa oa 2 vloaz. E vamm-gozh avat he doa lâret n’afe ket da gerc’hat anezhañ kenderc’hel Anaëlle ha Gwenole : Brezhoneg e Istanbul !


Nagennouriezh - Wikipedia\nGraet e voe gant ar ger nagennouriezh da gentañ-penn diwar-benn nagenniñ pe nac'h gwirionez gouennlazh ar Yuzevien graet gant nazied Alamagn e-pad an eil brezel bed . Hervez an nagennerien n'eus ket bet eus ar c'hambreier-gaz nag eus ar youl da ziouennañ Yuzevien Europa, ha ne vije nemet mojennoù eus an torfedoù-se. Embann ar mennozhioù-se a zo eneplezenn e meur a vro hag a c'hall bout kastizet.\nDa-heul kement-se e vez graet gant ar ger evit komz eus nac'hañ pe disteraat torfedoù istorel.\nImplij ar ger war emastennAozañ\nAstennet eo bet implij ar ger nagennouriezh pa dalvez ivez da ober anv eus nac'h gwirionez gouennlazhoù all a c'hall bezañ tostaet da lazhadegoù graet gant an nazied, hag ivez da ober anv eus torfedoù a-enep Mab-Den: gouennlazh an Armenianed gant gouarnamant an Turked Yaouank en Impalaeriezh Otoman e-kerzh ar brezel bed kentañ, gouennlazh Rwanda, lazhadegoù bras graet gant ar C'hmered Ruz, lazhadegoù an drevadennerien.\nNac'h gwirionez ur gouennlazh (Shoah, Rwanda, ha re all) a dalv kement ha klask diverkañ un torfed anat d'an holl, tennañ digant ar re lazhet hag o diskennidi ar gwir da gaout digoll ha dic'haou (pa n'eus torfed ebet n'eus ket a dorfedour na n'eus den torfedet). Gallout a ra an nagennouriezh talvezout da wareziñ ar ouennlazherien, o skoazellerien, hag o mignoned pe hêred dre an ideologiezh. Armoù all ouzhpenn ar gomz o deus an nagennerien evit nac'h gwirionez ar gouennlazhoù: tevel kousto pe gousto war an darvoudoù, herzel ouzh an dud da gomz (dre o c'hoapaat pe o lazhañ ) a vez gwelet bep tro, hervez ar reolenn « Ne dle test ebet gallout kontañ ».\nNac'h an torfed n'eo nemet ar c'hammed war-lerc'h nac'h ar gwir da vezañ hag ar c'hoant da c'hlanaat, a gaver e pep gouennlazh. Da veno ar gouennlazher ne oa gwir ebet d'an den lazhet da vezañ, ne oa ket anezhañ, diwar-se ne oa ket a dorfed.\nN'eo ket klask kuzhat an torfed eo a gont ar muiañ (goude ma vez kavet ivez) met kas al labour glanaat betek penn ha peurzistruj an den lazhet. Gant-se e tenn an nagennouriezh da un elfenn eus ar gouennlazh, ar c'hendalc'h anezhañ, ha diwar-se eo euzhusoc'h c'hoazh a se.\nHep torfed n'eus ket a dud lazhet. Peurzistrujet int neuze, betek en eñvor an dud. Gallout a reer lavarout neuze e oa danvez nagennouriezh e natur an ideologiezhoù o deus kaset d'ar gouennlazh. Ma c'haller lavarout ivez ne vefe ket peurechu ar gouennlazh panevet an nagennouriezh, hag e chomfe da beurechuiñ. Se zo kaoz eo ken ret derc'hel bev an eñvor eus an torfedoù.\nAdtapet diwar « https://br.wikipedia.org/w/index.php?title=Nagennouriezh&oldid=1855279 »\nDernière modification le 7 Du 2019, à 06:42\nKemmoù diwezhañ degaset d'ar bajenn-mañ d'an 7 Du 2019, da 06:42.


Du | 2011 | Soubenn ar geek\nDielloù evit Du, 2011\nPosted in Filmoù on Du 30, 2011 by geekezig\nAnzav a ran n’anavezan ket mat Mathieu Kassovitz, n’em eus gwelet film ebet sevenet gantañ ha n’em eus ket soñj outañ evel aktour kement-se (bon, lakaomp e-barzh Amen, memestra). N’em eus ket heuliet e raktresoù na netra. Ne oan ket dedennet kement-se gant L’ordre et la morale, rak anzav a ran ne oan ket gwall gozh e-kerzh dilennadegoù 1988.\nMa, d’ur mare bennak memestra em eus klevet tud o lârat pegen mat e oa ar film ha setu me o vont d’ar sinema.\nL’ordre et la morale a zo ur film dedennus peogwir e kinnig lakaat ar gaoz war darvoudoù eus istor Frañs c’hoarvezet n’eus ket keit-se zo. Ral awalc’h eo. Eveljust e vez heuliet red an istor dre sell un den hepken, unan hag a zo bet touellet en afer-se. N’eo ket brav skeudenn an arme hag ar politikourien c’hall er film-se, anat. An nebeut a sonerezh hag an doare da filmañ ha da seveniñ un tamm reut ha rust a grou un aergelc’h start, un tamm evel hini un teulfilm. Kalz prantadoù “prezegennoù” a zo koulskoude hag a ro da brederiañ, fromus int dre vras (prezegennoù Alphonse, e penn ar strollad kanak a vir an archerien er vougev da skouer). Kavet ‘m eus e oa sklaer e oa kablus tud resis evit abegoù resis (gounit dilennadegoù) met ivez tud all, en un doare amsklaeroc’h. Mitterand na seblant ket bezañ ur salver kennebeut ha dreist-holl tud an FLNKS na seblantont na kaout intrudu na bezañ kalonek na netra.\nAnzav a ran em eus kavet mat ar film, n’em eus ket kavet hir ma amzer ha kavout a ran kalonek sevel seurt filmoù, a chom oberennoù faltazi a ginnig ur sell war fedoù istorel.\nPosted in Filmoù on Du 29, 2011 by geekezig\nUr film bevaat plijus-tre eo Rango. Kontañ ‘ra istor ur c’hameleon, komedian o vevañ sioul met e-unan. Pa stard oto e vistri war an hent bras e vez kaset kuit eus an oto hag e vez dilezet e ul lec’h spontus : ar gouelec’h. Da gentañ e klasko dour hepken. Da c’houde, ur wech erru e kêriadenn Dirt e lec’h ma vefe sañset da gavout dour e tiviz c’hoari perzh Rango, ur c’howboy kalonek ha prim. Dont a raio da vezañ sheriff ha rediet e vo neuze da sikour tud ar gêriadenn ha dreist-holl da ziskoulmañ kudenn an diouer a zour.\nFentus eo penaos e teu Rango da vezañ ur western klasel-kenañ padal ne oa ket dre ret er penn-kentañ. Brav-tre eo ar bevaat hag ur bern taolioù-lagad a zo ouzhpenn ur bern farsadennoù. Un tamm gwanoc’h em eus kavet ar prantad ma klaskont warlerc’h an dour (goude ar c’hreiz, un tamm araok ar fin) ha poan ‘m eus bet o chom aketus da bep tra met mod all n’eus rebech ebet d’ober d’ar film-se!\nUr film diwar-benn an advabañ/adverc’hañ eo Mother and Child. Heuliet e vez meur a dudenn a zo tizhet gant an dodenn-se.\nKaren a zo bet diskaret he buhez gant ar fed he defe dilezet he merc’h da 14 vloaz. Deuet eo da vezañ ur plac’h rust hag hec’h-unan. Elizabeth a zo merc’h Karen, ne oar ket eus pelec’h e teu met n’eo ket dedennet gant-se. Un alvokadez donezet hag emrenn eo. Ne soñj ket dezhi mont war roudoù he mamm betek ma vefe dougerez d’he zro. Heuliet e vez ivez ur c’houblad. Hi n’hall ket kaout bugale ha gouzout a ra e fell d’he gwaz kaout bugale. Klask a reont advabañ ur bugel neuze. Ober a reont anaoudegezh gant Ray, ur plac’h 20 vloaz a glask kavout ar familh wellañ evit he bugel.\nIstorioù a bep seurt a zo neuze ha dedennus eo heuliañ pep tudenn. Plijus eo an aktourien, lieusseurt an tudennoù hag ar selloù war an advabañ. Siwazh em eus bet ar santad un tamm drol e oa ar film-se a-enep an advabañ, tremen a ra fall pep tra kazi ha pa tremen mat eo abalamour eo marv tud ar bugel. Ur poltred un tamm spontus eo eus tud digempouez ha bresk, evel ma vefe bet dre ret ul lodenn fall eus o buhez. Evel just eo komprenus eus tu Karen da skouer, a zo bet rediet da zilezel he bugel… Marteze on aet da glask pemp troad d’ar maout, n’ouzon ket re. Dreist da se eo ret anzav eo un Mother and Child un drama savet mat (hirik un tamm marteze) ha santed e vez un tamm levezon Alejandro González Iñárritu, a brodu ar film.\nHeroes – trede bloavezh\nPosted in Stiradoù, webstiradoù ha skinwel with tags faltazi, galloudoù, Stadoù-Unanet on Du 27, 2011 by geekezig\nAhaha, tud ‘zo a lavar on kalonek. Met e gwirionez em boa c’hoant da c’houzout ma c’halle treiñ an traoù.\nHeroes a zo ur stirad bet brudet kaer d’ar mare m’eo deuet er-maez. Implijout a rae giz ar super-harozed a-benn krouiñ un istor a lakae meur a hini da gejañ hag ouzhpenn e oa ul liamm start gant ar bannoù-treset (er stirad hag en diavaez peogwir e veze embannet istorioù berr etre ar rannoù). Ma, plijus-tre oa ar bloavezh kentañ.\nAn eil a voe ur vezh avat. Tudennoù nevez na oant ket dedennus tamm ebet (hag a vire da heuliañ ar re blijus), traoù hep penn na lost, ec’h.\nKregiñ a ra an trede bloavezh gant muntr Nathan Petrelli pa tiviz diskleriañ d’ar mediaoù en deus ur galloud. Anzav a ran, abaoe dipit an eil bloavezh em boa ankouezet un tamm pep tra… Met adtapet e vez buan awalc’h an traoù dre ma lañs an trede bloavezh traoù nevez.\nRet eo da Hiro gwareziñ ul lodenn eus ur formulenn gimiek a c’hall reiñ ur galloud d’an holl. Gwelet e vez an dazont gant an dra-se ha n’eo ket gwall vrav. Peter hag all a glasko neuze na c’hoarvezfe ket an dazont-se. Siwazh ez eus kalzig tud eus “an tu all”, renet gant… Arthur Petrelli! Ur gwir brezel etre an daou bried hag a re a heul hini pe hini neuze.\nTraoù spontus all a vez dizoloet eveljust ha dedennus awalc’h eo (Maya na vez ket gwelet re, Nikki ‘zo marv ha Tracy n’eo ket ken displijus). Div lodenn a zo e gwirionez d’ar bloavezh. Unan tro-dro d’ar formulenn gimiek ha penaos e c’hallfe treiñ an traoù ma vefe roet ar formulenn-se d’an holl. Ur wech diskoulmet an afer-se ha miret da implijout ar formulenn e vo un istor all penn-da-benn. Nathan a ziviz bac’hañ an holl dud gant galloudoù gant sikour ar gouarnamant. Gwelet e vez neuze un doare “ajañs” nevez (ha komprenet perak ha penaos e oa bet krouet an hini all er bloavezhioù 60) hag an holl a rank tec’hout ouzh bagadoù soudarded armet ha didruez. Dedennus-tre eo al lodenn-se gant ar familh Petrelli a rank lakaat sklaer an traoù etrezo, Matt a rank mont dreist e gañv, Sylar gant galloudoù nevez a lak anezhañ da vezañ startoc’h startañ da dapout hag e emglev gant Danko, an hini a zo e penn an traoù evit ar gouarnamant ur wech m’eo bet dizoloet e oa Nathan e-touez ar re e oant o klask.Echuiñ ar ra an traoù gant dismantr ar strollad a dape tout an dud. Met un dra digredus awalc’h a zo c’hoarvezet hag a ro c’hoant da sellet ouzh ar bloavezh warlerc’h…\nZoken ma n’eo ket a live gant ar bloavezh kentañ, em eus bet kalz muioc’h a blijadur gant ar bloavezh-se (dreist-holl gant an eil lodenn) eget gant an eil. Ne chom ket kalz tra da welet evit gouzout klozadur an istor neuze d’am soñj ez in betek ar penn!\nPosted in Levrioù with tags Azia, Istor on Du 26, 2011 by geekezig\nMarteze o peus merzet oan bet o lenn Shim Chong, fille vendue e-pad ur pennad mat. Anzav a ran em eus kavet ken start ar penn-kentañ e oan bet o lenn traoù all etre-tan… Ur romant korean eo, met e-keñver istor ez eus tu da lârat ez eus ur romant aziat. Kontet e vez istor Chong, ur plac’hig a vez skrapet, klasket aberzhiñ e-kerzh ul lid ha gwerzhet goude. Da gentañ e vo prenet gant un den kozh pinvidik evel gwreg, ur wech eñ marv ez aio da gast e ti plijadur ar mab. Tremen a raio kentoc’h mat an traoù met d’ur mare bennak e vo reuz (brezel an opium eo) ha ret e vo dezhi tec’hout. Mont a ra kuit gant hec’h amourouz, ur soner yaouank hag asambles e fell dezho kaout un ostaleri bennak. Siwazh e vo trubarded ar plac’h yaouank er gêr e-lec’h m’emaint staliet hag e vo gwerzhet en-dro. Distreiñ da gast e rank ober neuze. Ar wech-mañ e tremeno mat c’hoazh hag e liammo mignoniezh gant kalz tud zoken. Goulennet e vo goude gant ur saoz prenañ anezhi evel gwreg. A-du eo neuze e ya kuit gantañ. Dizoloiñ a ra ur vuhez iskis un tamm e-giz kornogiz met a-gostez ivez abalamour d’ar ouennelouriezh.\nDivizout a ra mont kuit goude bezañ sikouret da sevel un erbec’hti evit ar vugale dilezet. Distreiñ a ra d’he lec’h labour just araok evit kavout he merc’h (pe kentoc’h merc’h ur vignonez dezhi a zo marvet en ur wilhoudiñ).\nUn tamm arc’hant ganti e tiviz mont kuit adarre gant he merc’h ha Fumiko, da gostez an inizi e-lec’h ma oa Fumiko pa oa yaouank (Ryukyu). Du-hont e savont un davarn gant sonerezh ha kan. Buan e teu brud dezho hag o do arvailhien cheuc’h, ur priñs zoken hag a zimezo gant Chong. Echuiñ a raio fall an traoù evito peogwir o do klasket sikour tud paour. Chong a guitaa al lec’h-se ivez, evit mont da Nagasaki ha goude n’he bro c’henidik.\nMeur a lodenn a zo en istor neuze, gant aergelc’hioù a bep seurt. N’on ket deuet a-benn da gompren resis e pelec’h e tremene pep tra (evidon-me e kroge e Korea met n’eo ket lâret splann, goude-se e tremen kalz traoù e Sina moarvat hag er fin e tostaer eus inizi a zo bremañ dindan renerezh bro Japan?). Kalz tudennoù a zo ivez, o vont hag o tont hervez al lec’hioù, ar mareoù. Tudenn Chong he deus meur a anv ouzhpenn hag a-benn ar fin e tremen mat pep tra eviti. Zoken pa vez trubardet e kendalc’h da vont hag e ankouez he buhez kent, ne chom ket e memes lec’h met chom a ra ar memes hini : c’hoant he deus sikour ar reoù all, ur vuhez sioul ha setu tout. Start awalc’h em eus kavet kaout teneridigezh evit an dudenn-se peogwir e seblant ruzañ an traoù warni hep levezon ebet. Brokus hag emgar eo war memestro hep na vefe displeget he santimantoù a-benn ar fin. N’eo ket displijus al levr mod all (aet on betek ar fin!) ha dedennus-tre an tu istorel (hollandiz, saozon o kregiñ da genwerzhiñ kalz gant broioù Azia hag all) met un tamm re stank eo marteze ha re a draoù o tremen (abadennoù en tiez gisti pe me oar me) na servijont ket da galz tra. Mat e vefe bet lakaat un tamm muioc’h a bsikologiezh e plas ar prantadoù-se marteze… Ar fin a erru un tamm trumm ivez, a-greiz-tout e tremen Chong eus plac’h 40 vloaz da blac’h kozh war he zalaroù kazi… Pa weler pegen stank ‘oa an traoù araok e ra drol un tamm!\nWar a seblant eo diazezet war ur vojenn korean a gont istor ur plac’h yaouank a vez aberzhet, pa oa hi o klask un doare da sikour he zad dall. Savetaet e vo gant an doueed, fromet gant hec’h istor ha profet d’un Impalaer e kañv gant martoloded. Fromet eñ ivez gant hec’h istor e timezo ganti hag e vo pedet he zad da zont. E-kerzh ar pred e pareo an tad…\nMa, traoù ‘zo a zo heñvel met en un doare ledan-tre memestra ^^\nPosted in Filmoù on Du 22, 2011 by geekezig\nSavet eo Stardust diwar ur romant gant Neil Gaiman. N’em eus ket bet tro d’e lenn. Ur film hir awalc’h eo met n’eo ket arabadus tamm ebet. Lusket eo mat, fent a zo ha kalz traoù o tremen. A bep seurt tudennoù ivez hag un istor liesseurt ha brav.\nTristan na oar ket eo bet ganet goude ma vefe bet e dad o pourmen betek Stormhold, ar bed burzudus a zo a-drek ar voger a ro anv o c’heriadenn dezhi (Wall eo anvet). Un deiz bennak e kouez ur steredenn war an Douar (eus tu Stormhold) evit gounit kalon ar plac’h a gar e promet mont da gerc’hat ar steredenn. E keit-se ez eus ivez mibien ar Roue (aet da anaon nevez zo) o klask un dro c’houzoug a vefe gant ar steredenn evit dont da vezañ roue d’o dro hag ur sorserez spontus o klask war lerc’h kalon ar steredenn evit chom yaouank. Tristan a gav Yvaine, ar steredenn, hag asambles e vo ret dezho talañ ouzh tout an traoù-se!\nPlijus kenañ eo ar film Stardust, levezonet kalzig gant filmoù The Lord of the Rings (talennoù zo gant strolladoù war varc’h pe ar sonerezh da skouer) ha brav evit ar vugale met ivez evit ar re vras, dres ur film a live gant Willow pe seurt kontadennoù burzhudus, dudius ha brav.


Meitneriom - Wikipedia\nHasiom – Meitneriom – Darmstadtiom\nNiver atomek 109\nDasparzh an elektronoù : 2, 8, 18, 32, 32, 15, 2\nGremmoù ionadur 1 : 801 kJ/mol\nSkin atomek 122 pm (brasjedet)\nSkin kenamsav 129 pm\nDouester (≈20 °C) 28,2 g/cm3 (brasjedet)\nUn elfenn gimiek eo ar meitneriom, Mt eo e arouez kimiek, 109 e niver atomek ha 268,17 e dolz atomek.\nUn elfenn genaozet gant mab-den eo, n'he c'haver ket en natur. Skinoberiek-kenañ eo ar meitneriom.\nE 1982 e voe kevanaozet un atom hepken eus izotop 266 an elfenn 109 er GSI (Gesellschaft für Schwerionenforschung "Krevedigezh-Enklask war an Ionoù Pounner", bremañ GSI Helmholtzzentrum für Schwerionenforschung GmbH "Kreizenn Helmholtz evit an Enklask war an Ionoù Pounner") e Darmstadt (R.K. Alamagn d'ar mare-se), gant skipailh Peter Armbruster ha Gottfried Münzenberg, dre vombezenniñ bismut-209 gant houarn-58.\nAn anv meitnerium eo an hini nemetañ a voe kinniget evit an elfenn nevez, en enor d'ar fizikourez aostrian Lise Meitner (1878-1968) a zizoloas ar protaktiniom 91Pa kevret gant Otto Hahn ; unan eus dizoloerien ar skiriad derc'hanel e voe Lise Meitner ivez. E 1994 e voe erbedet an anv gant an International Union of Pure and Applied Chemistry (IUPAC) ha lakaet da anv ofisiel etrebroadel e 1993.\nA-c'houde ma 'z eo bet prouet ez eus ur metal ardreuzat eus ar c'hopernikiom 112Cn e c'haller kendastum ez eus metaloù ardreuzat eus an elfennoù 104 (rutherfordiom) betek 112 ; unan e vije ar meitneriom ivez neuze, marteze eus familh ar platin.\nGortozet eo perzhioù ar meitneriom evel par da re elfennoù all ar strollad 9 (26Co, 45Rh hag 77Ir), hogen pounneroc'h, ha stabiloc'h e niver oksidadur.\nUr metal nobl e vije ar meitneriom war a hañval.\nN'eus izotop stabil ebet eus Mt, en natur pe gevanaozet. Pemzek izotop zo bet kevanaozet koulskoude, skinoberiek an holl anezho, 278Mt (kevanaozet e 2009) o vezañ an hini stabilañ gant un hanter-vuhez a 7,6 eilenn.\n↑ Diouganet hervez hini an iridiom.\n↑ p. 1792, IUPAC ; p. 2421 IUPAC (en) Liammoù oberiant 16 KZU 12\nAdtapet diwar « https://br.wikipedia.org/w/index.php?title=Meitneriom&oldid=1979754 »


Star Wars: Rebellion - Wikipedia\nArabat kemmeskañ gant Star Wars rebellion (c'hoari-taol)\nStar Wars: Rebellion (pe Star Wars Supremacy er Rouantelezh-Unanet pe en Iwerzhon)  zo ur c'hoari video strategiezh doare 4X embannet d'an 28 a viz C'hwevrer 1998 gant LucasArts. \nLogo Star Wars Rebellion\nLogo kozh LucasArts\nUr c'hoari strategiezh tro-ha-tro eo met dre niver uhel an tiriadoù a c'heller trevadenniñ ez eo muioc'h ur c'hoari doare 4X evel Master of Orion. Lodennoù eus ar c'hoari a zo reoù c'hoari-taol, evit ul lod all eo doare RPG.\nAr c'hoarier a ra war-dro an uzinoù, ar sevel soudarded ha listri-egor brezel. Ret eo ivez d'ar c'hoarier ober war-dro ar rastellañ danvezioù diazez, kas ar flodadoù brezel pe dezougen ha kefridioù an unvezioù soudard, spiañ pe re an tudennoù. 60 tudenn a zo en holl: 6 bennañ, 54 izeloc'h, 30 d'ar muiañ e-pad pep c'hoariadenn. Tro daou c'hant planedenn a c'heller trevadenniñ ha mestroniañ a-benn bezañ trec'h war an enebour.\nEus un tu e c'heller c'hoari an Impaleriezh Galaktek, eus un tu all e c'heller c'hoari an Emglev rebell.\nDres goude Emgann Yavin, an Impalaeriezh Galaktek a chom mestr war ar galaksienn en desped d'ar c'holloù meur e-pad an emgann. Eus an tu all an Emglev Rebell laouen gant an taol brav bet sevenet a rank klask kreskiñ e nerzh evit dreistbevañ ouzh tagadennoù an Impalaeriezh Galaktek. Ar brezel diabarzh a blant tan dre ar galaksienn en he fezh.\nAdtapet diwar « https://br.wikipedia.org/w/index.php?title=Star_Wars:_Rebellion&oldid=1740295 »\nDernière modification le 22 C'hwe 2017, à 12:55\nKemmoù diwezhañ degaset d'ar bajenn-mañ d'an 22 C'hwe 2017, da 12:55.


Nepali cmp Breton: Gospels — Matthew 1 // ηβπ.com\nClose Nepali — ? ? — Breton: Gospels\nLevr lignez Jezuz-Krist, Mab David, Mab Abraham.\nAbraham a voe tad da Izaak. Izaak a voe tad da Jakob. Jakob a voe tad da Juda ha d'e vreudeur.\nJuda, eus Tamar, a voe tad da Farez ha Zara. Farez a voe tad da Ezrom. Ezrom a voe tad da Aram.\nAram a voe tad da Aminadab. Aminadab a voe tad da Naason. Naason a voe tad da Salmon.\nSalmon, eus Rahab, a voe tad da Vooz. Booz, eus Rut, a voe tad da Obed. Obed a voe tad da Jese.\nJese a voe tad d'ar roue David. Ar roue David a voe tad da Salomon, eus an hini a oa bet gwreg da Uri.\nSalomon a voe tad da Roboam. Roboam a voe tad da Abia. Abia a voe tad da Asa.\nAsa a voe tad da Jozafat. Jozafat a voe tad da Joram. Joram a voe tad da Ozia.\nOzia a voe tad da Joatam. Joatam a voe tad da Achaz. Achaz a voe tad da Ezekia.\nEzekia a voe tad da Vanase. Manase a voe tad da Amon. Amon a voe tad da Jozia.\nJozia a voe tad da Jekonia ha d'e vreudeur, da vare an ermaeziadeg e Babilon.\nHa goude ma voent bet kaset da Vabilon, Jekonia a voe tad da Salatiel. Salatiel a voe tad da Zorobabel.\nZorobabel a voe tad da Abiud. Abiud a voe tad da Eliakim. Eliakim a voe tad da Azor.\nAzor a voe tad da Sadok. Sadok a voe tad da Achim. Achim a voe tad da Eliud.\nEliud a voe tad da Eleazar. Eleazar a voe tad da Vatan. Vatan a voe tad da Jakob.\nJakob a voe tad da Jozef, pried Mari, ma'z eo bet ganet anezhi Jezuz, galvet Krist.\nBez' ez eus eta en holl: eus Abraham betek David, pevarzek rummad; eus David betek an ermaeziadeg e Babilon, pevarzek rummad; hag eus an ermaeziadeg e Babilon betek ar C'hrist, pevarzek rummad.\nSetu, ganedigezh Jezuz-Krist a c'hoarvezas evel-henn. Goude ma oa prometet Mari, e vamm, da Jozef, a-raok ma oant asambles, hi en em gavas brazez dre ar Spered-Santel.\nJozef, he fried, a oa un den reizh ha ne felle ket dezhañ he mezhekaat; c'hoantaat a reas he c'has kuit e-kuzh.\nEvel ma soñje kement-se, setu, un ael eus an Aotrou en em ziskouezas dezhañ, dre e gousk, o lavarout: Jozef, mab David, na'z pez ket aon da gemer ganit Mari, da wreg, rak ar pezh a zo koñsevet enni a zo eus ar Spered-Santel,\nhag e c'hano ur mab, hag e roi dezhañ Jezuz da anv, rak eñ a saveteo e bobl eus e bec'hedoù.\nKement-se holl a c'hoarvezas, evit ma vije peurc'hraet ar pezh a oa bet lavaret gant an Aotrou dre gomz ar profed:\n“कन्या गर्भवती हुनेछिन्, र एउटा पुत्र जन्माउने छिन्, तिनीहरूले उहाँको नाउ इम्मानुएल राख्नेछन्।” (इम्मानुएलको अर्थ हो “परमेश्वर हामीहरूसित हुनुहुन्छ।”) Setu, ar werc'hez a vo brazez, hag a c'hano ur mab a vo galvet Emmanuel, da lavarout eo: Doue ganeomp.\nJozef, o vezañ dihunet eus e gousk, a reas ar pezh en devoa ael an Aotrou gourc'hemennet dezhañ, hag e kemeras e wreg gantañ.\nHogen n'anavezas ket anezhi betek ma voe gwilioudet eus he mab [kentañ-ganet], hag e roas dezhañ Jezuz da anv.


Huvre aotrou Person Plogô - Wikimammenn\nTi moulerez Sant-Gwilherm, 1909 (p. 94-100)\n◄ Bara ar gear Huvre aotrou Person Plogô Noz-veilh an Anaon ►\nGant e 430 den, gozik holl pesketerien, o veva war ar beg douar ze ken mac’hagnet gant ar mor, gant e zourradou avel fol1, Plogô a vije bet ar baradoz evit an aotrou Kermadeg, panefe ne gave ket Plogoiz troet a-walc’h gant ar relijion. Ar wazed en em roe d’ar vesventi ma’z oa eun druez. An dud paour ! roet o divije o ene d’an diaoul evit eur bannac’h hini krenv ! Ar merc’hed o-unan n’ez eant mui da govez gant aon da veza skandalet abalamour d’o fougeerez. Ar vugale n’eant mui war dro beleg ebet eur wech m’o doa great o fask kenta, hag ar merc’hedigou a gave ebatoc’h galoupat ar parkeier e pep seurt kompagnunez eget mont d’ar gousperou.\nPemp munut goude, korf an aotrou person a yoa astennet e-touez e linseriou, endra ma’z ea e spered da… vro an huvreou.\n— « A ! A ! an hent bras a zo d’an holl, eme d’ezan adarre tad ar gaou ; dizro oun eus ober tro va eskopti gant an Ankou, va zervicher. Ar mare-ma dres eo en deus dibabet evit ober e eost dre ama. En noz-ma e vezo dervez bras gantan, o vedi, ha varc’hoaz mintin mat, er zac’h du-ma a zo ganen och va skoaz, e sammin hoc’h holl bennou fall ; ne vezo ket nemeur a bennou ed mat ; evidoun-me avat e vezo eun eost puilh, rak holl wazed Plogô a zo e stad a bec’hed marvel. »\n— « Mat, emezan, p’eo gwir eo hounnez sur a walc’h da vont ganez, e sammi anezi en deiz-se, mar ne deuz ket ac’han di da gaout keuz ha glac’har d’he buez fall. »\n— « Ha brema, va Breudeur, emezan, setu ama petra ’m eus sonj da ober evit sec’ha e fri da dad ar pec’hed. D’ar 25 a viz meurz e livirin va oferen eun tammig difreoc’h eget kustum, gwaza ze evit ar merc’hed ! Ober egiz ma c’hellint evit dont d’am heul ? Evit eur wech en eur dremen, ze ne ray netra. Kerkent ha m’am bezo kanet an Ite missa est, c’houi a grogo gant salmou ar gousperou, hag arabad e vezo d’eoc’h koll amzer ! En doare-ze ne vezo ket kalz a amzer etre an oferen hag ar gousperou, ha Satan, o fiziout war ar mar c’had ne vezo ket a brez warnan ha n’hello ket zoken samma an disterra eus va denvedigou keiz.\nAdtapet diwar « https://br.wikisource.org/w/index.php?title=Huvre_aotrou_Person_Plogô&oldid=157949 »


Wikidata:Degemer - Wikidata\nAn diaz gouiziegezhioù frank hag a c'hell bezañ gwellaet gant an holl Statistics\nWikiroadennoù a zo un diaz anaoudegezh frank hag a c'hell bezañ lennet ha kemmet gant an dud pe c'hoazh gant ar mekanikoù. Ul lec'h da greizennañ ar roadennoù eo, ha pourveziñ a ra ar roadennoù-se en holl yezhoù raktresoù Wikimedia. Ur raktres herberc'hiet ha sikouret gant Diazezadur Wikimedia eo Wikiroadennoù. Gellout a rit lenn an digoradur evit gouzout hiroc'h diwar-benn Wikiroadennoù.\nPorched ar gumuniezh (en)\nAn davarn evit komz eus ar raktres (en)\nKrouiñ un elfenn nevez\nImplijit Wikiroadennoù war ho wiki\nWikiroadennoù a zo ur raktres digor e darzh, ar roadennoù a zo digoust ha digor d'an holl.\nDiwallit, kemmet e vo an API a vez implijet evit tapout ar roadennoù !\nTapit astenn arval Wikiroadennoù evit ho wiki.\nWikibase repository extensions\nDalc'hit de heuliañ an diorren\nLizher ar c'heleier (dielloù)\nWikipedia – Holloueziadur Wikeriadur – Geriadur Wikilevr – Levrioù ha dornlevrioù frank Wikikeloù – Keleier frank Wikiarroud – Un dastummad arroudennoù Wikimammenn – Levraoueg an danvez frank Wikiskolveur – Kentelioù ha danvez frank Wikivoyage – Travel guides Wikispesad – Meneger ar bev Wikimedia Commons – Free media repository Wikimedia Incubator – New language versions Meta-Wiki – Kenurzhiañ raktresoù Wikimedia MediaWiki – Software documentation\nRetrieved from "https://www.wikidata.org/w/index.php?title=Wikidata:Degemer&oldid=66165786"\nThis page was last edited on 18 August 2013, at 15:23.


Esperanteg - Wikipedia\nAn esperanteg a zo anezhañ ur yezh savet a-ratozh. Dont a ra war wel evit ar wech kentañ en ul levrig embannet gant Ludwik Lejzer Zamenhof (Loeiz Lazar Zamenhof) e 1887. Internacia lingvo (yezh etrebroadel) eo anv kentañ an esperanteg. Diwar anv-pluenn Zamenhof el levrig-se, Doktoro Esperanto (Doktor a esper) e teu an anv a vez implijet bremañ. Esperout a rae e teufe ar yezh-se da vezañ ur yezh etrebroadel evit sikour an dud d'en em gompren dre ar bed. N'en doa ket da bal e teufe an esperanteg da vezañ ar yezh nemeti er bed, met un eil yezh boutin d'an holl.\nBanniel an esperanteg\nKomzet gant : etre 40 000 ha 3 milion\n(hervez ar c’hontoù)\nRenkadur : 1añ yezh kenaozet\nAkademiezh : Akademio de Esperanto\nUrzh ar gerioù : SVO ; SOV ;\nOSV ; OVS ;\nVSO ; VOS\nKod SIL EPO\nLogo ar jubile\nHiziv an deiz e vez implijet an esperanteg war meur a dachenn : beajiñ, kenskrivañ, eskemmoù sevenadurel, lennegezh ha kelennadurezh ar yezhoù peurgetket.\n2 Doareennoù yezhoniel\n3.1 Skouerioù eus orin ar gerioù\n3.2 Pennreolenn an dibab gerioù\n5 Emsav an esperanteg\n7.1 Levrioù war an esperanteg\n7.2 Levrioù esperantek war ar brezhoneg\n7.3 Levrioù divyezhek\n7.4 Levrioù brezhonek troet en esperanteg\n7.5 Troidigezhioù brezhonek diwar an esperanteg\nLoeiz Lazar Zamenhof\nDre ma 'z eus ur yezh savet eus an esperanteg ez eo berr hag anavezet mat e istor. Etre dibenn ar bloavezhioù 1870 ha penn kentañ ar bloavezhioù 1880 e voe savet an esperanteg gant Ludwik Lejzer (Loeiz Lazar) Zamenhof. Goude bezañ darevet e raktres e-pad un dek vloaz bennak, en ur dreiñ hag en ur sevel oberennoù pergen, e voe embannet yezhadur kentañ ar yezh etrebroadel e rusianeg gant an oberour yaouank e Gouere 1887, dindan stumm ul levrig moulet diwar e goust. Etre 1887 ha 1889 e voe embannet doareoù all e meur a yezh. E-pad an dekvedoù goude, ne reas ket 'met kreskiñ an niver a dud bet desket an esperanteg ganto, da gentañ en impalaeriezh rusian hag en Europa ar Reter dreist-holl, ha goude se en Europa ar C’hornôg hag en Amerika. Da geñver ar brezel etre Rusia ha Japan e 1904-05 e oa aet an esperanteg tre er Japan. E Sina e voe roet ar c’hentelioù kentañ e Shanghai e 1906 hag e Canton e 1908. E-pad an dekvedoù kentañ e chomas implijerien an esperanteg e darempred an eil re gant ar re all dre gelaouennoù ha dre lizher. E 1905 e voe dalc’het kentañ kendalc’h etrebroadel an esperanteg e Boulogne-sur-Mer (Frañs). Abaoe ez eus bet dalc’het kendalc’hioù etrebroadel bep bloaz nemet e-pad an daou vrezel-bed. Ouzhpenn ar c’hendalc’hioù bras-se e vez lusket bed an esperanteg gant dalc’hioù, stajoù, emvodoù, hag oberoù etrebroadel all a-stroll. Abaoe 1986, n’eus ket bet un devezh hep na vije bet an esperanteg yezh unan eus an emgavioù-se un tu bennak er bed (deiziadoù an emgavioù da zont).\nN’eo an esperanteg yezh ofisiel bro ebet, met bez' ez eo yezh labour meur a gevredigezh diarc’hantus, kevredigezhioù esperantek dreist-holl. Aozadur Hollvedel an Esperanteg (UEA) eo kevredigezh vrasañ an esperanteg. Emañ e darempred ofisiel gant ar Broadoù Unanet hag UNESCO evit kuzuliañ.\nDre m’eo an esperanteg ur yezh savet a-ratozh, n’eo ket kar da yezh all ebet. Koulskoude e c’hell bezañ tostaet ouzh ar yezhoù indezeuropek dre ar pep brasañ eus orin e c’heriaoueg. Ar rummad yezhoù-se eo bet an diazez en deus savet Zamenhof ar yezh diwarnañ.\nDisheñvel a-walc’h eo framm an esperanteg diouzh hini ar yezhoù indezeuropek avat.\n5 vogalenn ha 23 c’hensonenn, 2 hantervogalenn e o zouez, en deus an esperanteg. War an eil silabenn ziwezhañ e kouez an taol-mouezh atav, nemet er gerioù unsilabennek evel-just.\nDigemm eo distagadur lizherennoù an esperanteg, setu e vez distaget an holl c’herioù evel ma vezont skrivet ha skrivet e vezont evel ma vezont distaget.\nHeñvel eo lizherennoù an esperanteg ouzh re al Lizherenneg fonetik etrebroadel, nemet al lizherennoù c (brezhoneg : tso), ĉ (tcho), ĝ (djo), ĥ (c’ho kalet), ĵ (jo), ŝ (cho) ha ŭ (wo).\nGwelet ar pennad Lizherenneg an esperanteg\nAl lizherenneg latin an hini eo a vez implijet gant an esperanteg, kresket gant c’hwec’h lizherenn dezho un tired : ĉ, ĝ, ĥ, ĵ, ŝ, ŭ. Ne vez ket graet gant al lizherennoù q, w, x ha y nemet en eztaoladoù matematikel hag en anvioù divoutin n’int ket bet esperantekaet.\nKudennoù a sav gant al lizherennoù dezho un tog pa vezont bizskrivet pe moulet. Setu e vez graet gant div reizhiad evit kodañ anezho :\nlizherennoù gant un tog ĉ, ĝ, ĥ, ĵ, ŝ, ŭ (70 % eus ar pajennoù web e 2004) ;\nar reizhiad gant x : cx, gx, hx, jx, sx, ux. (15 % eus ar pajennoù web e 2004) ;\nar reizhiad gant h : ch, gh, hh, jh, sh, u. (15 % eus ar pajennoù web e 2004).\nAr reizhiad diwezhañ-mañ a voe implijet gant Roparz Hemon e niverennoù kentañ e gelaouenn esperantek Nord-Okcidento, adstaget da Walarn. Goude se e kavas an tu da ober gant al lizherennoù gwir.\nGwelet ar pennad Yezhadur an esperanteg\nUr yezh daspegel eo an esperanteg, evel an turkeg, ar japaneg pe ar c'horeaneg. Savet e vez ar gerioù dre ouzhpennañ ur morfem d’ur bennrann a chom digemm da vat :\n-o evit sevel anvioù-kadarn ;\n-a evit sevel anvioù-gwan ;\n-e evit sevel adverboù\n-i (anv-verb), -as (amzer-vremañ), -is (amzer dremenet), -os (amzer da zont), -us (doare divizout), -u (doare gourc’hemenn) evit sevel verboù ;\n-j evit sevel al liester (anvioù kadarn hag anvioù-gwan) ;\n-n eo merk an akuzativ (evit ar renadenn eeun, evit merk ur cheñchamant lec’h, ...).\nLakaet e vez merk al liester (-j) hag hini an akuzativ (-n) war-lerc’h lostger an anv-kadarn pe an anv-gwan\nFrank-tre eo urzh ar gerioù, evel e rusianeg pe e latin : lakaet e vez an anvioù gwan a-raok pe goude an anvioù a zoareont, ha lakaet e vez ar rener, ar verb hag ar renadenn (gant merk an akuzativ mard eo ur renadenn eeun) e forzh peseurt urzh. Ar ger-mell strizh "la" a rank atav bezañ e penn kentañ ar strollad anv avat. Dont a ra an araogennoù e penn kentañ o strollad anv. Heñvel dra gant ar ger nac’h ne hag ar stagelloù kenurzhiañ kaj (ha) ha ke (a) e vez lakaet e penn kentañ a frazenn a zegasont.\nEvel e saozneg, n’o deus an anvioù-kadarn reizh ebet. Graet e vez gant ar lostger -in (diwar an alamaneg Freund - Freundin) evit sevel stumm benel an anvioù-kadarn : amiko ("mignon") - amik-in-o ("mignonez")\nGwelet ar pennad Geriaoueg an esperanteg\nEus meur a yezh e teu ar gwrizioù, zoken ma'z int an darn vrasañ anezho latin.\nSkouerioù eus orin ar gerioùAozañ\neus ar yezhoù romanek (70% eus ar gwrizioù) :\neus al latin: abio (gwezenn-sapr) sed (met), tamen (koulskoude), okulo (lagad), hepato (avu), akvo (dour)\neus ar galleg: dimanĉo (disul), fermi (serriñ), ĉe (ouzh), frapi (skeiñ), ĉevalo (marc’h), butiko (stal)\neus an italianeg: ĉielo (oabl, neñv), fari (ober), voĉo (mouezh)\neus meur a hini: facila (aes), fero (houarn), tra (dre), verda (glas-gwer)\neus ar yezhoù germanek (20% eus ar gwrizioù) :\neus an alamaneg: baldaŭ (a-benn nebeud), bedaŭri (keuziañ), haŭto (kroc’hen), jaro (bloaz), nur (hepken)\neus ar saozneg: birdo (evn), mitingo (emvod foran), spite (daoust da), suno (heol), teamo (skipailh)\neus meur a hini: bildo (evn), fiŝo (pesk), fremda (estren), grundo (leur), halti (chom a-sav), hasti (hastañ), hundo (ki), ofta (alies), somero (hañv), ŝipo (bag), vintro (goañv)\neus ar yezhoù slavek :\neus ar poloneg: celo (pal), ĉu (daoust hag-eñ), krado (kael), luti (soudañ), mosto (\neus ar rusianeg: barakti (en em zifretañ), serpo (falz), vosto (lost)\neus meur a hini: klopodi (strivañ), krom (ouzhpenn), prava (reizh, gwir)\neus yezhoù indezeuropek all\neus an gresianeg: kaj (ha), biologio (bevoniezh), politiko (politikerezh)\neus al lituaneg: du (daou, div), ju (seul), tuj (diouzhtu)\neus yezhoù all\neus ar sámi: boaco, (karv-erc’h)\nPennreolenn an dibab gerioùAozañ\nEmsav an esperantegAozañ\nLevrioù war an esperantegAozañ\nGeriadurig esperantek-brezonek, Roparz Hemon, 1930\nKomprenit an Esperanteg, Erwan ar Menga, Hor Yezh, niv. 118, 1978\nYezhadur esperantek I\nGeriadur esperantek-brezhonek II\nGeriadur brezhonek-esperantek III\nKomprenit an esperanteg - Komprenu la esperanton, Merwen Runpaot, Hor Yezh, 1993\nLevrioù esperantek war ar brezhonegAozañ\nBrezhoneg ...buan hag aes - La bretona lingvo ...rapide kaj facile, Per Denez, troet gant Merwen Runpaot, Hor Yezh, 1997\nEsploro pri la Situacio de la Bretona Lingvo en 1928 - Enklask diwar-benn stad ar brezoneg e 1928, Roparz Hemon, 1930\nKuzuligou en avel, Youenn Brusk, Emgleo Breiz\nLevrioù brezhonek troet en esperantegAozañ\nLa prezo de la elaĉetado (Priz an Daspren), Erwan ar Menga, troet gantañ e-unan, Les Presses Bretonnes, 1982\nDio estas amo, Erwan ar Menga, troet gantañ e-unan, Les Presses Bretonnes, 1985\nLa herbo de la Virgulino (Geotenn ar Werc'hez), Jakez Riou, troet gant Frédéric Le Magadure, Liogan, 1993\nTroidigezhioù brezhonek diwar an esperantegAozañ\nIstor Gunnel, in Pa ne varver ket en aner, Pelle Molin, troet gant Pêr Denez, Hor Yezh\nKereour Gwidel (La ŝuisto de Gwidel), Erwan ar Menga, troet gantañ e-unan\nLernu, lec'hienn evit deskiñ esperanteg (fr)\nGerioù esperantek ar Wikeriadur\nLec'hienn ar c'hengevredad Esperanto-Breizh\nKentelioù esperanteg liesmedia da bellgargañ evit netra\nREVO : geriadur esperanteg gant troidigezhioù e meur a yezh\nAbadenn radio war Arvorig FM gant Glaoda Milour aterset gant Roland Lavanant\nPourquoi l’espéranto n’a pas vraiment conquis le monde, Le Monde 25/07/2017\nLec'hienn a gav abeg en esperanteg (en)\nSellit ouzh ar ger Esperanteg er\nWikipedia en esperanteg.\nAdtapet diwar « https://br.wikipedia.org/w/index.php?title=Esperanteg&oldid=1986077 »\nKemm diwezhañ d'an 13 Ebr 2022 da 19:55\nKemmoù diwezhañ degaset d'ar bajenn-mañ d'an 13 Ebr 2022, da 19:55.


Buhez ar Sent/1912/Gualbert - Wikimammenn\nBuhez ar Sent/1912/Gualbert\n◄ Judok Yan Gualbert Anaklet ►\nO klevet hano Jezuz, Yan a chomas a-zav, evel skoët ; trec’het oa gant gras an Otrou Doue, hag ar c’homzou-man a deuas eus e galon war e vuzellou : « Savet ha bezet dinec’h, ankouât a ran ar boan ho peus grêt d’in ; » hag en eur vriata ar muntrer, e lavaras d’ezan : « Bezomp eta mignoned hiviziken ! » Kerkent e kerzas da vanati Sant-Miniat, a zo être Piz ha Floranz. Eno, en iliz, e oa eur groaz koad, ar C’hrist o vervel warni. Gualbert a zaoulinas dirak ar groaz-ze hag a ouelas dourek. Pa zavas diouz e beden, e welas penn Hon Zalver o soublan etre ter gwech etrezek d’ezan, gant eur mousc’hoarz tener. Ar burzud-ze a skoas eun tôl ken pounner en e galon ma c’houlennas raktal bezan digemeret e-touez menec’h Sant-Miniat.\nBevan reas er manati, eürus evel eun êl, « oc’h evan eus eienen ar c’hras, evel ar bokedou a ev gliz an neve-amzer. »\nPa varvas an abad, o vezan gwelet eur manac’h o klask pignal en e garg dre laer, en em dennas en Kamaldoli, elec’h ma oa sant Romuald oc’h ober pinijen ; mes c’hoant Yan oa bevan dindan reolen sant Beneat. Abalamour da ze, ec’h eas da Vallombreuz, war meneiou an Apennen, etre Floranz ha Kamaldoli ; eno e tiazezas eur manati, hag ar reolen a roas d’e venec’h oa reolen goz sant Beneat, kalz strisoc’h eget an hini a heuilhed er manatiou-all.\nAr vrud eus santelez an abad a zigasas d’ezan tud a bep stad, hag en berr amzer, Vallombreuz a deuas da vezan « liorz Doue, gloar an Iliz ha magerez ar zent. » Evel eun eienen bepred krenv, e hade he menec’h dre ar bed. Yan a rene e holl vanatiou, evel eun tad madelezus bepred war evez da bellât an droug diouz e vugale, ha bepred ive prest da gastizan ar re ne felle ket d’eze senti. Eur garante divent en devoa evit an dud reuzeudik. Evit prenan bara d’eze, pa veze kernez, e werze gwiskamanchou oferen Vallombreuz.\nEun dudi oa e welet oc’h ober war-dro ar re a oa taget gant ar vosen, ha dre an Toskan a-bez, e kaved hospitaliou savet gantan evite.\nOber a reas ive ar pez a oa en e c’halloud evit ma vije torret, eus o c’hargou, an eskibien hag an abaded a roë arc’hant evit en em silan enne.\nKouezan reas klanv en Pasignano ; eno e varvas d’an 12 a viz gouere 1073, hag eno e oe sebeliet.\nLaket eo bet en renk ar zent, er bla 1183, gant ar pab Selestin III.\nMar karet ar re ho kar. eme Hon Zalver Jezuz-Krist, peseurt gopr ho pezo ? Daoust hag ar bublikaned ne reont ket ze ?\nMa saludet ho preudeur, daoust hag ar baganed n’hen greont ket ?\nMes me a lavar d’ec’h : karet hoc’h enehourien ; grêt vad d’ar re o deus droug ouzoc’h : pedet evit ar re ho kwall-gas hag ho tispenn, ma fell d’ec’h bezan santel evel m’eo santel ho Tad eus an nenv.\nAviel Sant Vaze, V. 44. 48.\nAdtapet diwar « https://br.wikisource.org/w/index.php?title=Buhez_ar_Sent/1912/Gualbert&oldid=37943 »\nKemmoù diwezhañ degaset d'ar bajenn-mañ d'an 28 Mez 2012, da 15:08.


Le Signe - Wikipedia\nLe Signe zo un danevell c'hallek gant ar skrivagner gall Guy de Maupassant ; kentañ ma voe embannet a voe er pemdezieg Gil Blas d'ar 27 a viz Ebrel 1886.\nC'hoarvezout a ra e Pariz. Adarre e kaver ar varkizez yaouank de Rennedon hag he mignonez ken yaouank all, ar varonez de Grangerie, kavet kent en danevelloù all e 1885 : La Confidence ha Sauvée.\nKontañ a ra ar varonez doareoù ur c'hastig yaouank hag a bed gwazed d'he zi gant ur mousc'hoarzh hag un hej-penn... Ha hi da glask ober kemend-all. Ha brasoc'h berzh eget ar c'hast a ra ar varonez. Dont a ra ur gwaz d'he ranndi. Dizesperet e klask ober dezhañ mont kuit a-raok na vo distro he gwaz. Nac'h a ra an den ha soñjal a ra dezhi n'eus diskoulm all ebet nemet seveniñ e c'hoantoù...\n1886 : Le Signe, e Gil Blas.\n1887 : Le Signe, en dastumad Le Horla embannet gant Paul Ollendorff.\n1979 : Le Signe, e Maupassant, Contes et Nouvelles, levrenn II, skrid notennet gant Louis Forestier, Bibliothèque de la Pléiade, Éditions Gallimard (ISBN 978-2-07010-943-2).\nLe Signe, en dastumad Le Horla, hervez adembannadur 1895 e ti Ollendorf.\n↑ (fr) An destenn orin el lec'hienn Gil Blas - Gallica - BnF\nAdtapet diwar « https://br.wikipedia.org/w/index.php?title=Le_Signe&oldid=1820006 »


An adunvaniñ, an diskoulm nemetañ evit ar Vretoned a-enep ar C'Hornôg Braz\nPublié le 12/04/14 23:02 -- mis à jour le 00/00/00 00:00\nKemennadenn ar prezidant Breizh Unvan d'an 9 a viz Ebrel\nD'an 8 a viz Ebrel, dirak ar vodadenn vroadel, e oa bet kinniget gant ar C'hentañ ministr modernaat Frañs o rannañ dre zaou an niver a rannvroioù.\nKardanaet eo gant ar c'hemenn-se komzoù prezidant ar Republik da-geñver e brezegenn dirak ar gazetennerien d'ar 14 a viz Genver 2014, pa gaozee eus digresk an niver a rannvroioù.\nDek rannvro e Frañs a dalvez :\n- pe e vo adunvanet Breizh hag al Liger-Atlantel ;\n- pe e steuzio Breizh en ur c'hornôg bras teknokratek.\nBuanoc'h-buan ez a an nevezentioù, hag an Istor asambles ganto.\nKreñvoc'h c'hoazh e c'halv Breizh Unvan ar geodedourien da zont da vanifestiñ d'ar Sadorn 19 a viz Ebrel 2014 da 3 eur g.k. war Blasenn Breizh e Naoned.\nGant ar vanifestadeg festus ha poblek-se e vo gallet:\n- diskouez splann adarre ez eo enebet ar Vretoned ouzh ur c'hornôg bras teknokratek ;\n- degas da soñj, er mare pouezus-meurbet-mañ, e vez goulennet abaoe 40 vloaz zo gant kevredigezh Breizh a-bezh ma vo savet ur Vreizh gant 5 departamant, dezhi un identelezh kreñv ha nerzhus.\nBez' e vo Breizh gant 5 departamant evit kevezañ ouzh rannvroioù bras Europa gant he 4.600.000 a annezidi (koulz lavaret ment Bro-Skos pe Danmark).\nNac'h a reomp e vefe rediet Breizh da gendeuziñ gant ur rannvro pe rannvroioù all : gant se ez afe Breizh da get ent politikel e-barzh ur c'hornôg bras teknokratek hag a lezo kornôg Breizh a-gostez.\nFellout a ra deomp ma vo adunvanet Breizh hag al Liger-Atlantel, ha graet evel-se diouzh ar pezh a fell d'ar bobl : gant se e vo doujet da gempoell istorel, douaroniel ha sevenadurel an toleadoù. Sed aze un dra rekis evit ma tiorroio an toleadoù-se war an dachenn ekonomikel ha sokial.\nFellout a ra deomp ma vo ur Vodadenn eus Breizh hag a vodo rannvro Breizh ha 5 departamant Breizh, d'an obererezh publik da vezañ efedusoc'h.\nJean-François Le Bihan, prezidant Breizh Unvan\nTrugarekaat a reomp Ofis publik ar brezhoneg evit an troidigezh eus (voir notre article)\nBretagne Réunie BP 49032, 44090 Nantes Cedex 1\nContacts : contact [at] bretagne-reunie.org ha 06 82 67 19 46\n(voir le site) : gouestlet d'ar vanifestadeg an 19 a viz Ebrel e Naoned.


Un taolenner brudet e oa. Selaouerien o deus skrivet diwar-se, unan eus ar re vrudetañ anezho o vezañ Pêr-Jakez Helias, hag a gont e eñvorennoù bugel hag en deus heuliet un displegadenn deus an taolennoù gant an Tad Barnabe. En Pouldreuzig e oa, da-geñver ur mision roet er bloavezhioù 1920 :\n« Kleved ran mouez an tad Barnabaz o staga gand e gantik-heñcha : “Sellit piz ouz an taolennou, Zo melezour an eneou.” Bremaig, a-raog ar houblad diweza, e pako eur vaz hir hag e skoio dihegar war an daolenn genta goude troñset e vañcheier e-giz ma reer evid kregi gand eul labour tenn. [...] Ken strafuillet, avad, e vo bet ar vugale ma vo red dezo ober eun dastum e-pad div eur e Park ar Person a-raog adkaoud eun disterra c’hoant-debri ».\nAdtapet diwar « https://br.wikipedia.org/w/index.php?title=Tad_Barnabe&oldid=1975997 »\nDernière modification le 6 Meu 2022, à 10:17\nKemmoù diwezhañ degaset d'ar bajenn-mañ d'an 6 Meu 2022, da 10:17.


Carol II - Wikipedia\nCarol II, roue Roumania\nCarol II, priñs Hohenzollern-Sigmaringen (Sinaia, Roumania, 15 a viz Here 1893 – Estoril, Portugal, 4 a viz Ebrel 1953) a voe roue Roumania eus 1930 betek 1940. Mab e oa da Ferdinant Iañ Roumania ha d'ar briñsez Marie Sachsen-Coburg-Gotha.\nGanet e voe e Roumania met desavet e voe e Londrez, Berlin, Pariz ha Nisa. Daoust da volontez e dad e timezas e 1918 gant ur vaouez dinobl, Ioana Valentina, lesanvet "Zizi Lambrino" (1898-1953), merc'h d'un ofiser, hag a oa bet anavezet gantañ e-pad ar Brezel-bed Kentañ. Nullet e voe an dimeziñ gant parlamant Roumania e 1919, met ur bugel a voe ganet dezho, Mircea, e 1920.\nD'an 10 a viz Meurzh 1921 e timezas Carol gant Elena Gres (1896-1982), merc'h da roue Gres. Dimezet a-enep e c'hrad, Carol en doa ur pried kleiz, ur Yuzevez, Elena Lupescu (1902-1977).\nE 1925 e tivizas ar roue Ferdinant Iañ envel e vab-bihan Mihai da roue war e lerc'h, e-lec'h e vab Carol hag a veze o ren ur vuhez diroll. Hag eñ oadet pemp bloaz e pignas Mihai war an tron gant asant ar parlamant hag ar gouarnamant e 1927, goude marv e dad-kozh. Carol a guitaas ar vro da vevañ e Nisa.\nE miz Mezheven 1930 e teuas Carol a-benn da gaout digant ar gostezenn a oa er galloud e Roumania ma vefe freuzet e zilez, goude dilezel Elena Lupescu, ha distreiñ a reas war an tron, gant an anv Carol II Roumania. Buan a-walc'h e klaskas staliañ ur renad politikel gant nebeutoc'h a c'halloud d'ar parlamant, war skouer ar pezh a oa e Yougoslavia hag e Bulgaria d'an ampoent, gant ar rouaned Aleksandr Iañ ha Boris III.\nD'an 10 a viz C'hwevrer 1938 e voe divodet ar gouarnamant gant Carol II, a savas ur renad anvet "karlouriezh" a oa un doare diktatouriezh. Stourm a reas a-enep faskourien ar Gward Houarn ha chom a reas feal d'an emglevioù a oa etre Roumania, ar Rouantelezh-Unanet ha Bro-C'hall.\nE 1940 e rankas Roumania lezel un tamm mat eus he ziriad da vont gant Hungaria (Treuzsilvania), gant an Unvaniezh Soviedel (Bukovina, Bessarabia) ha gant Bulgaria (Dobroudja). Diwar neuze e voe gwanaet galloud Carol II er vro ; rankout a reas envel ar jeneral Ion Antonescu, eus an tu-dehoù pellañ, da gentañ ministr, ha lezel e blas gant e vab Mihai.\nRepu a gavas e Portugal, ma voe degemeret gant Salazar en Estoril. Eno e timezas gant Elena Lupescu e Mezheven 1947 kent mervel e 1953. Beziet e voe e Portugal hag e 2003 e voe kaset e relegoù da iliz-veur Curtea de Argeș e Roumania. Enni emañ ivez relegoù e dad Ferdinant Iañ hag e wreg Maria Lupescu.\nAdtapet diwar « https://br.wikipedia.org/w/index.php?title=Carol_II&oldid=1775131 »\nKemmoù diwezhañ degaset d'ar bajenn-mañ d'an 13 Du 2017, da 16:01.


Dyfnwal Moelmud - Wikipedia\nDyfnwal Moelmud a oa roue mojennel Bryneich. Mab e oa d'ar roue Garbanion ap Coel. N'ouzer ket nemeur a dra ouzhpenn. Anezhañ marteze ez eus anv er Historia Regum Britanniae ma'z eo meneget gat Jafrez Menoe a-raok donedigezh ar Romaned.\nHervez an hengoun e voe ret dezhañ stourm e-pad e yaouankiz da virout e rouantelezh, met gant ur roue doujet ez eas diwezhatoc'h. Meneget eo e mojenn ar Roue Arzhur, en danevell kembraek Kulhwch hag Olwen.\nGarbanion ap Coel Roue Bryneich\nwar-dro 445 War e lerc'h:\nAdtapet diwar « https://br.wikipedia.org/w/index.php?title=Dyfnwal_Moelmud&oldid=1787501 »\nKemmoù diwezhañ degaset d'ar bajenn-mañ d'an 19 Meu 2018, da 12:16.


Pajenn:Le Clerc - Ma beaj Londrez, 1910.djvu/122 - Wikimammenn\nPajenn:Le Clerc - Ma beaj Londrez, 1910.djvu/122\ner pez a reomp breman hag er pez a refomp an deio-man en enor d’ar Zakramant santel ? E galon-hen a drid ive, dreist-oll pa zonj (eun neventi evidomp) e zo arru eus ar Frans eur vagoniad bleuio evit lakat kempen ha mistr ar ruio a dle bean kemeret disul gant ar prozision. « Ar bleuio-ze, emean, a zo e pep-hini anê eun desteni a fe hag a garante. » Ma vije êt an otro ’n Archeskob bete penn e sonj, en nije laret a dra-zur : « Red ê bean euz ar Frans, red ê kât evel ar Fransizien, eur galon dener hag eur spered ijinus evit ober kement-se. » Rak an otro Bruchesi, evel eur gwir Ganadian, a vag en e greiz eur garante virvidik evit bro goz e dado. Goude oll, n’en dije laret nemet ar wirione.\nMes piou eo ar Fransizien o deus laket en o fenn en em glevet evit kas ar bleuio-ze da Londrez ha heuilh evelse eus a bell hon frozision ? N’hen gouveomp ket breman, mes kelo a deuio d’imp eus ar Frans e tleer tamall ze d’eun toullad katoliked eus Pariz hag eus an Anjou. Meulodi d’ê evit ar merk o deus roet eus o devosion en kenver Sakramant an Oter, ha trugare d’ê evit ar blijadur hag ar vad o deus grêt d’ar Fransizien a oa êt da Londrez evit ar c’hendalc’h. Trugare ive d’an otro ’n Arc’heskob Montreal da vean digemeret d’imp eur c’helo ken mat en Albert Hall.\nOh ! n’eus ket gortozet ma dorn deo ma kemerje ar bluen evit diskoe d’ean ma anaoudegez vat. Mar oa unan hag a skoe tomm war e vreur an noz-se evit ober cher d’an otro Bruchesi, e oa zur ma dorn deo.\n§ XIII. — EIL LODEN : TRO AL LIKED DA GOMZ. — BEVET AR PAB ! — AR C’HANNADOUR O TRUGAREKAAT\nGant e brezegen ec’h achu al loden gentan eus hon bodaden. « Breman, eme ar rener, e fell d’imp\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/122&oldid=150116 »\nKemmoù diwezhañ degaset d'ar bajenn-mañ d'an 6 Meu 2019, da 11:54.


Pajenn:Berthou - En Bro Dreger a-dreuz parkou.djvu/11 - Wikimammenn\nPajenn:Berthou - En Bro Dreger a-dreuz parkou.djvu/11\n— 1048 —\nhini va person, ne ballan ket tremen hep beza keuziet. Buez ar vro he deus kollet adarre kals diouz he c’haêrder, kals dious he uhel-ratoz ba diouz hec’h eurvad. Me gred e vefe hon zud koz a du ganin war gement-man, hint hag a oueze digemer ken brao, o nizien hag o bugale-vian e deiziou ar Pardon. O ineou a zeu da gantreal ha da glemm endro' d’al lec'hiou lec'h o devoa bet, evel kristenien, hag evel kerent, kement a levenez ! Miret am beus eur c'houn dreist-holl diouz peniti Itron- Varia Brestan e Pleuvian, va farrez. Heman a zo unan diouz al lec'hiou braoa ha sioula anavezet ganin. Ma mam ha ma zad o deus kaset ac'hanoun eno alies en askont d'an darvoud c’hoarvezet ganin em c’hentan oad.\nAr bugelik a zeu da goaza dindan ho lagad ; ne c’houlen kent en em vaga ; pellaat a ra diouz bronn e vamm, n'ez eus netra ken evit hen didui ; ha setu-han o vervel evel eur c’hleu- zeur hep ioul. Heman’ zo eur bugel « c’hoantaet » Nebeut a vugale a zistro d’ar vuez goude beza bet skoet gant an droug kevriiiek-se.\nMe ma-unan a on « c’hoantaet » pa oen en oad zaou viz. Ne oe ket dre ioul fall den ebet. An hini am c’ hoanteaz a oa eur goziadez vad ableustre an li, he hano Marjann. ai' dmrdinal. Miret am eus ar c’houn diouti kaêr am boa beza c’hoaz iaouank da goulz he maro. Alies am eus tremenet meur a eur ganti en he zi soul, — me gomz dac’h diouz dive.zatoc’h, ze’ zo skier — p>a dremene hec’h amzer o • tidillia kanab.\nDiwad.N da srlloii! ouz eur bugrl ha da lavaroiit■ : « Pebez bugel koant ! » bep lavarout raktal goude « Doue d’hen benigo ! » A nez se c’houi o pens graêt eur « bugel c’hoantaet ». Da c5hras Doue. eur wrac’hig koz all, amezegez an ti, ive, a ziskuilhas al louzou d’am mam glac’haret. Al louzou-ze a zo anavezet dindan an hano a « louzaouen an diwarizi ». Kutuilhet a vez e Sant Nikolas, Tredarzek, pe e Brestan, Pleiivian.\nSetu eta e oa laket d’in em c’here’hen eun dro-goug graêt gant an louzaouen-ze, keit ha ma oe laket a ispill eur boked all, dindan mantel ar chiminal. Ha setu argaset ar strobinel. Keir. ha ma vez klanv ar bugel dindan droug ar warizi ne zeblant kaout poan, hogen e zaoulagad a zeu da vouga, kredi rafee’h en deus c’hoant da vervel. Ne ra van ebet diouz an ton, ne weler war e zremm na c’hoarz na daêlou.\nMe a choumaz e stad-se epad deg devez. Ma mamm he devoa miret ar spi da weld ac’hanon o wellaat, hag en askont da ze be devoa kemeret eur vagaden all evit stourm ouz he laez da heska.\nAdtapet diwar « https://br.wikisource.org/w/index.php?title=Pajenn:Berthou_-_En_Bro_Dreger_a-dreuz_parkou.djvu/11&oldid=153859 »\nKemmoù diwezhañ degaset d'ar bajenn-mañ d'an 28 Gou 2019, da 21:02.


Kastell Josilin - Wikipedia\nKastell Josilin, war ribl an Oud\nEmañ Kastell Josilin e kreiz kêr Josilin, e Breizh, war ribl ar stêr Oud.\nGant Gwezhenneg, beskont ar Porc'hoed, Roc'han hag ar Gemene, ha kar da familh konted Roazhon, e vije bet savet ar c’hastell kentañ war-dro ar bloavezh 1008. Savet e oa bet war un dorgenn roc’hellek a valire a-us ar stêr Oud. Abaoe an IXvet kantved ivez e teu tud da bardoniñ da iliz Itron Varia an Drezeg e miz Gwengolo. Gant ar birc’hirinded-se e kreskas brud ha pinvidigezh Josilin hag e dudjentil. Hiziv c’hoazh ez eo unan eus pirc’hirindedoù brasañ Bro-Gwened, war-lerc’h hini Santez-Anna-Gwened. E 1154, Eudon Porc’hoed, tad-kaer ha kulator an dug yaouank Konan IV, a glaskas bodañ aotrounez all a Vreizh evit lemel e wirioù hêr digant e vab-kaer. Trec’het e voe gant Herri II, roue Bro-Saoz ha dug Anjev, a oa kevredet gant Konan IV. Gant Herri II e-unan e voe distrujet kastell Josilin ha lakaat a reas teurel holen war ar rivinoù.\nPenn delwenn Olier Klison\nOlier Klison, a brenas douaroù aotrou Josilin e 1370, hag adsevel a reas ur mell kastell gant eizh tour hag un tour-meur 90 metr uhelder. Dimeziñ a reas e verc’h, Beatrix, gant Alan VIII Roc'han, eus Tiegezh ar Roc'haned, a oa o c’hastell un ugent kilometr bennak diouzh Josilin.\nE 1488 e voe aloubet ar c’hastell gant dug Breizh, Frañsez II, ha kroget d’e zistrujañ.. Gant e verc’h, Anna, e voe rentet da Yann II Roc'han, mab-kuñv da Olier Klison.\nGant hennezh e voe treuzfurmet ar c’hastell : dont a reas da vezañ ur c’hastell annez gant un tal greunvaen kizellet-kaer, unan eus skouerioù kentañ arz an Azginivelezh e kornôg Europa, savet gant micherourien deuet eus Italia. Gant Yann II Roc’han e voe lakaet kizellañ un toullad A-où bras, en enor d’an Dugez Anna. Skarzhet e voe ar Roc’haned eus Josilin dre ma oant protestanted hag aloubet e voe o c’hastell gant Dug Mercœur, unan eus pennoù bras nerzhioù katolik ar C’hevre enebet ouzh ar roue nevez Herri IV. E 1603 e voe graet un dugelezh eus beskontelezh ar Roc’haned gant ar roue Herri IV, hag en em ziazezañ a reas Herri II Roc'han e kastell Pondi. Kardinal Richelieu a lakaas dizalbadiñ tour-meur ha pevar zour all eus kastell Josilin e 1629. Ha disklêriañ a reas d’an dug Herri II, unan eus pennoù bras ar brotestanted : « Monseigneur, je viens de jeter une bonne boule dans votre jeu de quilles ! » (Aotrou, ur voul emaon o paouez stlepel ouzh ho kilhoù).\nEn XVIIIvet kantved ne oa mui den ebet o chom er c’hastell ; implijet e voe evel toull-bac’h ha dastumlec’h e-pad an Dispac'h gall hag an Impalaeriezh c'hall kentañ. E 1822 e krogas dug Roc’han d’e adsevel, diwar ali dugez Berry, Caroline de Bourbon-Siciles.\nHiziv emañ pevarzekvet dug Roc’han, Josselin de Rohan, o chom er c’hastell. Gallout a reer gweladenniñ porzh ar c’hastell hag un nebeudig salioù ma’z eus arrebeuri kozh (en o zouez an daol ma voe sinet Edid Naoned), taolennoù, un delwenn eus Olier Klison, diwar zorn ar c’hizeller Emmanuel Frémiet.\nAr c'hastell gwelet eus ar porzh\nChâteau de Josselin Lec’hienn ofisiel\nJosilin hag ar c’hastell\nAdtapet diwar « https://br.wikipedia.org/w/index.php?title=Kastell_Josilin&oldid=1867405 »\nKemmoù diwezhañ degaset d'ar bajenn-mañ d'an 8 Meu 2020, da 09:02.


Luís de Portugal - Wikipedia\nLuís de Portugal (Abrantes, 1506 — Lisboa, 1555) a oa ur priñs portugalat, mab d'ar roue Manuel Iañ Portugal (1469 — 1521) ha d'e eil pried an infantez spagnol Maria de Aragão (1482-1517), merc'h d'ar Rouaned katolik.\nAr Priñs Luís eus Teirzaolenn an Infanted; gant Mestr Lourinhã, 1516.\nDug Beja e voe war-lerc'h e dad, aotrou Moura, konestabl Portugal (Condestável do Reino) ha Priol Urzh Sant Yann Jeruzalem, diazezet e Crato, e Portugal.\nTad[kemmañ | kemmañ ar vammenn]\nNe zimezas ket hogen ur bastard en doe gant Violante Gomes, a Pelicana, ur "gristenez nevez", a varvas, a-hervez, evel leanez en Almoster, Santarém, d'ar 16 a viz Gouhere 1568, merc'h da Pedro Gomes, eus Évora. Kaoz zo bet e oant dimezet en Évora, evit reizhañ an afer.\nTad e oa eta da António Portugal, Priol Crato, a voe roue Portugal e-pad ur miz e 1580, goude emgann Alcácer Quibir, a-raok ma voe aloubet ar vro gant ar Spagnoled.\n↑ GeneAll.net - D. António, prior do Crato\nAdtapet diwar « https://br.wikipedia.org/w/index.php?title=Luís_de_Portugal&oldid=1822790 »